text:
ORANJESTAD,Aruba
Cu Citgo nos lo no mira desaroyo economico den nos pais
Prome Minister Evelyn Wever-Croes durante Conferencia di Prensa dialuna mainta a duna un relato amplio riba e ultimo desaroyonan tocante Citgo. E situacion ta tenso y Citgo mes a indica cu nan lo desea di bay pa 31 di januari benidero. E siman aki lo ta un siman determinante pa esaki logra of no. Mientras tanto, negosacionnan ta andando ainda pa asina Aruba haya bek e ‘yabi’ di e refineria y pa Citgo no bay cu e ‘yabi’ y tene Gobierno den corte pa hopi aña.
Prome Minister a enfatisa cu e motibo pa cua ta importante pa yega na un areglo di terminacion di contract cu Citgo ta pa asina Gobierno por haya e oportunidad pa drenta y drecha caminda cu mester drecha. E ekiponan den e refineria ta den mal condicion y hasta tin ta den cay den otro. E waf tambe a mustra señalnan di hopi mal condicion. Y di un caminda Gobierno lo mester haya e placa pa haci e inversionnan necesario.
Prome Minister a duna di conoce cu e miho cos cu por pasa pa Aruba ta pa Citgo bandona e isla pa asina Gobierno busca un otro operador. Mientras tanto e compania estatal, RDA, a cuminsa prepara pa e momento cu Citgo bay. Opcionnan cu tin ta, cu si Citgo bay e fin di luna aki, ya dia prome di februari mester tin ekipo eynan pa sigui cu e trabounan di e terminal na unda cu na februari un otro barco lo drenta cu gasolin, fuel y HFO y asina garantisa e suministro. Contrario na e rumornan di fin di siman na unda a conseha tur hende pa bay tank nan auto pasobra gasolin lo caba na Aruba, Prome Minister ta enfatisa cu e suministro local niun momento tawata na riesgo y lo no ta na riesgo tampoco pasobra Gobierno tin un Plan B.
Plan B, segun Prome Minister ta encera e compania cu RDA a lanta pa opera e terminal y tuma over e trabounan, Terminal di Energia Aruba. E compania aki ta un compania estatal cu ta cay bou di RDA y RDA bou di Gobierno. Pa motibo di e menasanan di Citgo di lo bay un ora pa otro, e compania aki mester a bin pa sigui cu e trabounan especialmente pa e parti di gasolin, HFO pa WEB y jetfuel.
Pa loke ta trata e trahadonan, Prome Minister a referi na e reunionnan cu ta tumando luga na unda cu tin mediador di Gobierno den e negosacionnan. E compromiso di Gobierno ta pa percura pa pronto haya un operador nobo cu lo tuma nan over. Algun lo wordo tuma den servicio pa Terminal di Energia Aruba pa garantisa cu e trabounan na e waf ta continua ora cu e barco yega na februari.
E suminstro di gasolin, Prome Minister ta enfatisa cu e rumornan no ta berdad y ta pidi pa pueblo no cay den panico. Aruba ta den e ultimo pa loke ta trata e capitulo yama Citgo cu a tarda masha hopi mes pa finalisa siendo cu ya desde mei aña pasa Prome Minister a informa cu e lo institui un comision pa nan bay busca un otro operador of studia kico otro lo por haci cu e refineria y despues di tanto luna ainda no por a ni institui e comision aki. Pero poco poco te yegando e punto na unda cu lo institui e comision aki mirando e ultimo desaroynan. Mientras tanto, Prome Minister ta pidi Aruba pa no cay den panico. Gobierno ta manehando e situacion cu diferente plannan riba mesa pa garantisa especialmente suministro di gasolin.
Pa loke ta trata e diferente atakenan di oponentenan, Prome Minister ta duna di conoce cu nan ta bin di esnan cu no ta desea pa Citgo bay pasobra esaki lo no conbini nan saco pa motibo di e hopi beneficionnan personal cu nan tawata tin cu Citgo. Sinembargo pa Gobierno, Aruba ta conta. Y cu Citgo, nos lo no mira desaroyo economico den nos pais. P’esey, Citgo mester bay.


c: text/html

text:
Abuso emocional por causa un impacto profundo ariba un mucha y su efectonan ta pa bida largo. Abuso emocional ta ora un adulto den cuido di e mucha ta keda sin duna e mucha cariño, amor, calor of atencion cu e tin mester pa su desaroyo social-emocional.
Abuso emocional tambe ta incera abuso verbal, caminda e mucha ta wordo grita, humilia y insulta constantemente. Abuso emocional por laga un mucha sinti cu e no tin balor y cu niun hende no ta stim’e y e impacto negativo aki tin su efecto riba e bida completo di un mucha.
Actonan di abuso emocional di mucha:
● No ta permiti un mucha expresa su punto di bista of opinion
● Ridiculisa un mucha pa locual cu e ta bisa
● Pone un mucha keda keto of ta pon’e cera su boca constantemente
● Grita y ta menasa un mucha constatemente
● Cherche di un mucha pa su manera di ta
● Duna un mucha e “silent treatment” como castigo, esaki ta nifica cu no ta papia cu e mucha pa un periode como un forma di castigo
● Ta limita contacto fisico cu un mucha, no ta dun’e brasa of calor
● Ta yama un mucha nomber y ta bis’e cu e “no ta sirbi” of cu e “ta un eror”
● No ta permiti pa un mucha tin contacto cu su amigonan
● Ta trata un mucha malo dilanti otro hende por ehempel: dal’e, pas’e un wanta of grit’e
● Ta “bully” un mucha, ta conta tambe pa “online bullying”
● Tur e formanan aki di maltrato tin un cierto nivel di abuso emocional den dje y esaki por causa un mucha hopi daño emocional y ta afecta su persona den futuro como adulto. Con pa señala abuso emocional di mucha? Ora un mucha ta wordo abusa emocionalmente por reconoce esaki na cierto señalnan.
E señalnan por ta varios y ta diferencia pa cada mucha y su situacion specifico. E ta importante pa semper tene cuenta cu tin e posibilidad cu e señalnan aki no semper ta duna indicacion cu tin abuso emocional di mucha andando y cu esakinan por a wordo causa door di otro motibonan.
Pa es motibo semper mester keda alerto y no keda keto pa busca ayudo of conseho di nos profesionalnan. Paso cu e accion corecto bo por salba un bida.Señalnan di abuso emocional:
● E mucha ta mustra cu e tin hopi miedo y ansiedad
● E tin un comportacion hopi bruto, agresivo of hopi negativo
● Su comportacion ta demasiado keto y tin hopi dificultad pa cera amistad
● E mucha no ta demostra amor of cariño na su mayornan of un adulto specifico
● E mucha ta mustra comportacion cu ta inapropia por ehempel: chupa dede na edad grandi Si bo ta sinti como mayor of cuidado di mucha cu bo mester di guia y sosten pa cu cuido y lantamento di mucha por tuma contacto cu Tienda di Educacion na 161.
Si bo ta un mucha of un hoben cu tin mester di guia of conseho tuma contaco cu Telefon pa Hubentud na 131. Ora bo ta sospecha abuso di menor tuma contacto cu Bureau Sostenemi na 588-1010 pa conseho y ayudo.
Den caso di emergencia yama 100.Pa haya sa mas tocante abusi di menor bishita nos website www.scparuba.com. “E bienestar y siguridad di nos muchanan ta e responsabilidad di nos tur” – Sociaal Crisis Plan

robotstxt: allowed

filter: keep


text:
Philipsburg- E kompania Winair temporalmente no por ehekutá buelonan pa entre otro Aruba, Boneiru ku Kòrsou dor di problemanan operashonal na e kompania Air Antilles.
Winair ta dependé di avionnan ATR di Air Antilles pa por bula rutanan mas largu, ku no por ehekutá ku su avionnan Twinotter. Den un relato di prensa den transkurso di djasabra, Winair a informá ku pa ‘motibunan operashonal’ no por hasi buelonan ku e ATR-nan te dia 7 di sèptèmber.
Problema
Di otro fuentenan Awor Bonaire ta komprondé ku e problema na Air Antilles ta basta serio, ya ku outoridatnan di aviasion di Fransia, a disidí di supsendé pèrmit di Air Antilles, pa motibu di violashon pa loke ta traha mantenshon di e avionnan.
Den dianan benidero ta spera mas informashon tokante e situashon na Air Antilles, ku ta un kompania privá situá na Guadeloupe. Banda di buelonan pa e islanan ABC, Winair ta hasi uso di Air Antilles pa buelonan entro otro pa Haiti i Republika Dominikana.
Solushon
Segun Winair a skibi djasabra, e kompania ta buskando un solushon ainda pa e situashon ku a surgi na Air Antilles. Sinembargo, Winair no tin masha opshon, ya ku e kompania mes tambe ta pasando den algun momento ménos faborabel pa loke ta traha di su situashon finansiero.


text:
Gabinete Wever-Croes Minister di Husticia y Asuntonan Social, Rocco Tjon: π₯ππ¦π¨π ππ‘ ππ π π£π₯π’π π ππππ‘ππ‘ ππ π§π₯πππ’π¨ ππ π ππ‘ππ¦π§ππ₯ ππ ππ¨π¦π§ππππ
Gabinete Wever-Croes
Minister di Husticia y Asuntonan Social, Rocco Tjon:
π₯ππ¦π¨π ππ‘ ππ π π£π₯π’π π ππππ‘ππ‘ ππ π§π₯πππ’π¨ ππ π ππ‘ππ¦π§ππ₯ ππ ππ¨π¦π§ππππ
BTa spera di por tin bon cooperacion y conbersacionnan cu tur departamento den area di Husticia den e proximo 4 aΓ±ananB
Minister di Husticia y Asuntonan Social, Rocco Tjon a duna un resumen di e prome dianan di trabou indicando tambe e retonan den e dos areanan aki. Den e prome siman ya caba Minister Tjon a cuminsa sinta cu e sindicatonan cu tin representantenan den area di Husticia of Asuntonan Sociaal. Total tin mas o menos 60 departamento of fundacion cu ta cay bou di e carteranan aki y ta imporante pa scucha nan pa asina haΓ±a un bon conocemento di nan mes kico nan tin como prioridad.
BObviamente como Minister y como Gobierno nos tin nos vision loke nos kier logra e 4 aΓ±anan nos dilanti pero mi ta kere ta hopi importante tambe pa incorpora e ideanan di e trahadonan mes den e vision aki. PBesey un carta a wordo manda pa tur director, presidente y hefe di departamento pa despues entrega un BstartnotitieB pa asina nos por tene cuenta cu tur nan puntonan den e BbeleidsvoornemenB cu ta cuminsa den Presupuesto 2022 cu ta un ehercicio cu ta andando aworakiB, Minister Tjon a duna di conoce.
ππ‘πππ£ππ‘πππ¦π π¦ππ’π ππ π£π’πππ¦:
E titular di Husticia a duna di conoce cu tin diferente cambio importante cu su Ministerio lo kier trece padilanti. Lo instala diferente comision di trabou pa un decreto ministerial den e proximo dianan. Un di e comisionnan ta pa logra independisa e Scol di Polis. E Minister a remarca cu tur partner den Husticia ta haΓ±a esaki un bon idea pa motibo cu esaki ta baha gastonan pero lo ofrece un eneseΓ±ansa di calidad mas halto ainda pa ful e cadena di husticia pero tambe pa e sector publico den su totalidad. Esaki ta un ehercicio cu lo cuminsa y mestrer culmina den un academia di husticia.
ππ’π‘ππ’ ππ ππ¦ππ¦π§ππ‘πππ π£π π©πππ§ππ π ππ πππππ§π’π‘ππ‘ π₯ππππππ’π‘π ππ¨ π©ππ’πππ‘πππ
Den su maneho, Minister Tjon kier introduci pa otro aΓ±a caba un fondo pa duna asistencia na victimanan especialmente victima di delitonan relaciona cu violencia. Esaski ta un concepto cu ta conoci na Hulanda y na Boneiro. E Minister tin tur confiansa cu esaki ta un iniciativa sumamente bon pa victimanan di delitonan cu tin un aspecto di violencia incorpora den dje y ta un idea cu ta wordo carga tambe door di Procurador General.
ππ¨π¦π§ππ§πππ π©πππ₯πππ‘πππ‘ π’π©ππ₯πππ
Un reunion importante tambe cu a tuma luga ta e BJustiteel Vierlanden OverlegB cu ya pa hopi aΓ±a ta tumando luga y obviamente ta necesario pa tin continuidad di esey. Importancia di esaki ta cu tin un agenda strategico cu ora di bay e reunionnan na Hulanda tambe den e BJustiteel Vierlanden OverlegB, por tin e puntonan di agenda cu ta importante pa Aruba. Un punto crucial ta e retonan cu Aruba ta wordo confronta cu ne na nos frontera.
BAyera mes nos tabata tin un caso y mi mester bisa, hopi bon trabou y cooperacion entre Guarda Costa y Cuerpo Policial caminda bo ta wak mas y mas nan ta cuminsa traha miho cu otro caminda a logra gara personanan cu a purba drenta Aruba. Asina bo ta mira mas y mas e instrumentonan cu a wordo poni na disponibilidad di tur e departamentonan aki manera un radar, mas boto riba lama y e helicopter. Bo ta mira nan ta mas sincronisa cu otro pa por traha miho cu otroB, Minister Tjon a duna di conoce.
π¨ππ’ ππ π‘π’π¦ ππ₯π¨π πππππ₯π¦π‘ππ‘:
Un punto hopi importante tambe ta uzo di nos Arumillersnan. Minister di Husticia a expresa su satisfaccion cu tur e departamentonan den e cadena ta particamente wak e balor agrega tambe den e grupo aki. Den un futuro cercano lo bay wak tambe un maneho con lo por bay utilisa e coleganan aki miho den tur e retonan cu Aruba a wordo confronta cu ne. Esaki tambe ta un di e exigencianan of peticionnan di Hulanda den e landpspakket.
ππππ¦ π‘π’ππ’ π£π ππ₯ππ‘ππͺπππ₯ π¬ ππ‘π πππ₯ππππ’π‘:
Minister Tjon a duna di conoce tambe cu dentro di poco lo haci anuncio caminda lo bay start un klas nobo pa Brandweer cu tin reto di vergrijzing den e departamento y otro klas pa Inmigracion cu pa hopi tempo caba tin e reto di falta di personal. Pa esaki ya tin fondonan presupuesta y e klasnan ta sumamente necesario pa e departamentonan aki.
BMi ta wak bek riba dos siman di trabou hopi druk pero sigur fructifero na unda hopi informacion a wordo treci dilanti door di e departamentonan. Mi ta gradici nan tur pa e tempo cu nan ta pone pa reuni cu mi y ta spera tambe di por tin bon cooperacion y conbersacionnan cu tur departamento den area di Husticia den e proximo 4 aΓ±ananB, Minister Rocco Tjon a duna di conoce.


text: Oranjestad, 9 Februari, 2021 – Crisis Team Covid-19 di Gobierno di Aruba ta desea di informa cu RIVM ta confirma cu Aruba tin mas caso di e variante di Reino Uni. Den nan ultimo analisis di e testnan cu a ser manda Hulanda nan ta confirma cu a detecta 5 caso mas. Pues e total di casonan awor identifica na Aruba di e variante di Reinio Uni di Covid-19 a bira 10 y tambe a detecta 3 caso di e variante di California West Coast. Tur 13 caso ta for di isolacion, pues ningun ta activo mas. Sinembargo ta urgi un i tur den nos comunidad pa sigui aplica e reglanan ya conoci manera; distanciamente social, uzo di tapaboca, y laba man frecuentemente. Na trabao mester mantene distancia adecuado di 1.5 meter di otro na tur momento y haci uzo di tapaboca. Ora cu bo ta haci bo diligencianan, sea hopi prudente cu kiko bo ta mishi, ora cu bo ta bay sali di cualkier establecimento; laba man cu hand santizer promer cu subi auto. Si bo tin sintoma, no bay traha, yama bo dokter di cas pa haci test. Ta solamente cu solidaridad y diciplina pa cumpli cu e regla y medidanan nos lo vence e pandemia.


text:
Un minoria muchu grandi aki na Kòrsou ta pone nos tur su bida na peliger, stroba aktividat ekonómiko, prolongá sufrimentu den nos kasnan pasombra nan no ke bakuná kontra di Covid.
Nan no tin ningun rason basá riba siensia pa nan desishon. Pero teroria di konspirashon si nan tin de sobra:
-“E bakuna a keda kla muchu lihé,” komo si fuera e miónes di hendenan ku a muri promé no ta nada. Ta míles di sientífiko rònt mundu a traha riba un bakuna basá riba sierto trabounan ku ya a keda hasí pa kombati SARS den pasado.
– “Nos fé den religion, brua i kosnan okulto ta protehá nos,”, ounke ku no tin prueba sientífiko pa esaki.
“Mi ta fuerte, salú i mi kurpa mes ta protehami.” Esaki, lubidando ku ounke kon fuerte bo kurpa ta pa protehá abo e no por protehá otronan rònt di bo ku no ta mes fuerte ku bo, manera bo wela. No lubidá ku sierto hende manera esnan bou di tratamentu di kimoterapia no por bakuná. Mas hende ku si por bakuná keda sin bakuná, ta pone e pashèntnan aki di kanser den un peliger grandi.
E asuntu no ta solamente pa bai bakuná, pero pa hasi esaki mas lihé posibel. Mas nos tarda, mas sufrimentu lo tin, mas ekonomia lo bai atras, desempleo lo krese i mas espasio e virus ta haña pa mutua (kambia di forma).
Ami ku si a bai bakuná pa protehá mi mes, mi sernan kerí, pueblo i humanidat no ta dispuesto pa keda rehén di terkedat di un minoria ku no ta kere den bakunashon. Ademas, mi ta kere ku mester tin konsekuensia pa esnan ku ta peligrando salú i pan di hopi hende riba e isla aki i rònt mundu. Esaki ta e siguiente fase.
Willemstad, Kòrsou


text:
Aunke COVID-19 den hoben ta presenta den mayoria caso cu sintomanan mas leve compara cu un adulto, no por descarta casonan na unda hobennan a bira hopi malo cu infeccion pulmonar cu a rekeri hospitalisacion y hasta cuido intensivo. COVID-19 por ocasiona morto cerca hende hoben tambe, si esaki ta sufri di un of otro malesa adicional.
Hoben y adulto hoben ta un grupo den nos comunidad hopi activo y tambe por facilmente contribui na hiba e virus di un luga pa otro y contagia otro persona den algun ocasion, sin ta consciente mes como cu e sintomanan cerca un hoben por ta hopi leve compara cu un adulto mayor.
Premirando cuminsamento di e aña escolar nobo na unda hopi hoben lo topa cu otro atrobe, e organisacionnan international di salud ta recomenda pa mas tanto posibel, muchanan di 12 aña bay ariba pa vacuna. Esaki ta reduci e risico cerca e mucha mes y tambe ta limita e transmision di e virus conhuntamente cu demas medida.
Vacuna no ta solamente un acto di solidaridad y responsabilidad conhunto caminda niun hende por keda atras; pero mas tanto, vacuna ta un acto di amor pa bo mes, bo famia y bo pais!
Participa den nos VacunaTHON, dia 22 di Augustus awo na Ritz Carlton for di 9am te cu 4pm. Por fabor, no duda mas: VACUNA!


text:
Palm Beach – Diasabra marduga den careda di 5:30 pasa polis ta bay altura di Citgo Palm Beach pa un accidente cu hende herida.
Na yegada di tanto polis y ambulance, nan ta topa cu dos auto cu hopi daño material.
Ta trata di un v-car Hyundai Accent y un Nissan Sentra.
E chauffeur di e v-car bayendo direccion oost a hala na su man robes y dal semi frontal, lagando e chauffeur herida.
Polis mes ora a nota cu chauffeur di e v-car ta bebi y a laga test e. E test a sali positivo, indicando cu e chauffeur a bebe y hopi.
Ela keda deteni mes ora y transporta pa warda.


text:
Pòst
E Minister di Asuntunan Ekonómiko ta responsabel pa maneho pa un bon servisio di pòst. E supervisor Outoridat Konsumidó i Merkado ACM ta pèrkurá pa e kumplimentu ku e eksigensianan ku ta wòrdu poné pa e kalidat di e servisio di pòst den Hulanda Karibense. E Lei Pòst BES ta forma e kuadronan.
Entrante promé di yanüari 2014 e Minister di Asuntunan Ekonómiko a duna e konseshon pa servisionan di pòst den Hulanda Karibense na Flamingo Communications N.V. konforme e dekreto di 17 di òktober 2013 pa un periodo di 10 aña.
Entrega di pòst
Kon mi mester poné adrès di pòst pa Hulanda Karibense?
Bo ta skirbi:
Nòmber
Direkshon (nòmber di kaya plùs number / pòstbùs plùs number) eventualmente nòmber di lugá (i/òf bario)
NÒMBER DI ISLA ( es desir Boneiru, Saba òf Sint Eustatius)
HULANDA KARIBENSE
Paga tinu pa Hulanda Karibense no ta eksistí kódigo postal. Pa risibí pòst ku mester wòrdu entrega na un adrès di kas òf ofisina bo mester tin un buzon. Tambe e buzon mester kumpli ku e reglanan.


text:
ORANJESTAD (AAN): Den un carta habri dirigi na Lider di Partido AVP, Mike Eman, Geoffrey Wever, #2 di Partido RAIZ a expresa: "Como futuro miembro di Parlamento di Aruba mi ta dirigi mi mes na Bo persona cu e siguiente peticion.
Dia 7 di Juli 2021 Aruba lo conoce un constelacion parlamentario nobo. P'ami como parlamentario nobo ta un gran honor pa por carga e responsabilidad aki. E carta aki no tin como intencion pa crea mas division entre e partidonan, ni entre nos ciudadanonan. Esaki ta un peticion na Bo persona, como lider di oposicion, como di dos vote-getter di pais Aruba y como un persona cu pa 8 aña largo tawata Minister Presidente di nos pais.
Mi ta hañando hopi reaccion di personanan den nos comunidad cu ta sumamente desapunta cu señor
Benny Sevinger lo huramenta e siman aki como parlamentario. Mi ta comparti e sentimento aki.
E realidad huridico ta cu señor Sevinger ta inocente te ora un hues imparcial dicta cu señor Sevinger ta culpabel di a comete actonan criminal, locual na e momento aki no ta e caso. E principio fundamental aki ta conta pa cualkier hende den nos comunidad, pero den mi pensamento personal no pa un politico den funcion. E politico tin cu duna ehempel y tin e responsabilidad di educa y representa e votador. Como politico nos mester particularmente inspira y guia nos hubentud y demostra kiko ta lo corecto.
Si señor Sevinger huramenta como miembro di Parlamento di Aruba esaki lo ta un mancha scur den historia politico di Aruba cu nunca mas nos por elimina y lo ta un mal señal pa nos hubentud. Pa e motibo nan menciona ariba mi ta puntra Bo persona pa haci lo corecto y pidi señor Sevinger pa no acepta su nombracion como miembro di Parlamento di Aruba na e momento aki y warda e proceso legal termina, pa asina nos restaura e confiansa di e votador den politica.
Lo ta lamentabel si e constelacion nobo di Parlamento di Aruba mester bin cu legislacion a base di cual ta suspende un parlamentario ora e ta den detencion preventivo, manera prescribi den articulo 50, inciso 2, di Constitucion di Sint Maarten of cualquier otro ley, en bes di cu señor Sevinger tuma e decision aki su mes.
Personalmente mi ta kere si cu mester cambia e sistema legal di tal forma cu un politico no por wordo persigui por ehempel 1 aña prome cu eleccion y si e wordo persigui, su caso mester wordo trata na un forma rapido pa evita cu un politico ta keda den un incertidumbre; como parlamentario mi lo duna mi sosten na un cambio di ley asina.
A base di lo anterior, mi ta spera señor Eman por considera pa papia cu señor Sevinger y pidi señor Sevinger pa no acepta su nombracion como parlamentario den e constelacion parlamentario nobo y warda e proceso legal termina prome cu señor Sevinger tuma su asiento den Parlamento di Aruba. Un decision asina lo ta den beneficio di henter pueblo di Aruba.
Saludos cordial,
Geoffrey Wever


text:
Ta investigando pa trece henter e proceso di stranheria y e departamento di Guarda Nos Costa bou maneho un biaha mas di Cuerpo Policial. No ta sigur ainda cu esey lo pasa, pero si ta investigando e posibilidadnan, asina a compronde for di drs. Ramon Arnhem kende ta e altocomisario di Cuerpo Policial Aruba.
Den fin di siman a tuma luga un accion caminda cu comisario Trudy Hassell hunto cu un cantidad di polis y departamento di labor a bishita diferente bar y restaurant rond di nos isla. Hopi ta considera e accion aki un fracaso. For di e detenidonan a compronde cu a saca nan for di bar siendo a identifica nan mes cu un ID valido di Aruba y na warda di polis, niun rato a mira un hues-comisario. A pasa henter anochi cera y ora solo a sali, a laga nan bay. A puntra Arnhem su comentario riba e accion aki mirando cu no necesariamente tin bon comentario riba e accion aki, pa cual gran parti tabata consisti di miembronan di Cuerpo Policial.
Arnhem a sali pa su comisario y a aclaria cu no ta Hassell tabata encarga cu e accion sino ta algun hunto cu demas departamento. El a confirma si cu di su banda ta evaluando pa wak kico por a bay fout y con por atende cu e eror aki. Berdad, mescos cu mayoria, e tambe a scucha e malcontento riba e accion di fin di siman ultimo. Tabatin persona cu polis a detene cu di berdad no tabatin permiso, pues no necesariamente a detene tur hende sin motibo. Na final el a comenta cu tin cu reorganisa henter e cuerpo, pa cual e parti di stranheria ta un di e puntonan cu ta investigando pa wak si e lo cay bek bou di e cuerpo cu tin mas cu tin alrededor di 600 hende ta traha.


text:
Kenneth a atende seminario di hefe di mission
Weganan panamericano junior Cali Valle 2021
Recientemente hefe di mission pa wega panamericano junior Cali Valle 2021, Kenneth Vrolijk a atende seminario di hefe di mission nan unda cu diferente preguntanan y observación a wordo haci.
Seminario a tuma lugar dia 24 di augustus pa 26 di augustus unda cu tur participante a haya mas informacion riba temanan di importancia pa cu e wega Panamericano Junior 2021.
Hefe di mission di Aruba Kenneth Vrolijk a keda satisfecho cu tur informacion ricibi durante e evento aki y aworaki ta toca turna pa informa tur futuro posibel participante na e weganan aki tur loke ela ricibi.
Weganan Panamericano Junior Cali Valle 2021 lo tuma lugar entre 25 di November te cu 5 December 2021 na Cali, Colombia.


text:
E luna akí renobashon di matadero a kuminsá ofisialmente. Pa memorá e logra akí a presentá e matadero temporal na diputado Kroon. E renobashon kompleto lo dura mas òf ménos un aña. Pa laga e trabounan di e matadero kontinuá durante e renobashon a skohe pa bini ku un matadero temporal. E matadero temporal ta konsistí di tres kònteiner ku nan a pone riba tereno di e aktual matadero. E kònteinernan akí lo bai sirbi komo refrigerashon, espasio pa mata bestia, ofisina i espasio pa kambia paña. Instalashon di e
kònteinernan ta tumando lugá ainda. Na momentu ku e kònteinernan ta kla pa uso, lo pasa e trabou di matamentu di bestia pa e kònteinernan temporal. Renobashon di e matadero ta un proyekto konhunto di ministerio di Agrikultura, Naturalesa i Kalidat di Kuminda i Entidat Públiko Boneiru. Asina ku e renobashon ta kla, lo pasa e trabounan ku ta tuma lugá den e kònteinernan bèk atrobe pa e matadero nobo.
E luna akí renobashon di matadero a kuminsá ofisialmente. Pa memorá e logra akí a presentá e matadero temporal na diputado Kroon. E renobashon kompleto lo dura mas òf ménos un aña. Pa laga e trabounan di e matadero kontinuá durante e renobashon a skohe pa bini ku un matadero temporal. E matadero temporal ta konsistí di tres kònteiner ku nan a pone riba tereno di e aktual matadero. E kònteinernan akí lo bai sirbi komo refrigerashon, espasio pa mata bestia, ofisina i espasio pa kambia paña. Instalashon di e


text:
Imaginabo rondona pa tension di un caso den corte pero bo rol no ta di ningun banda, ni di e acusado of e defensa. Bo rol principal ta di crea imagen di e persona dilanti hues den un sala di corte unda camaranan no ta permiti pa yega pero toch di un otro forma, permiti pa e wowonan di pafor por toch mira e persona(nan) principal den e caso trata. Esaki ta e tarea importante di Pernile Tromp, ta e interseccion entre arte y ley. Pa Pernile, e proposicion inespera aki pa bira e sketch artist apunta oficialmente pa corte di Aruba cu apenas 21 aña, a dune un oportunidad pa demostra su talento como un artista, cu a cuminsa den un forma natural y tambe inespera.
DI KEN OF PA KEN LO BO KIER HACI UN SKETCH DI DJE?
“Si ta bibo, sigur di mi mama. Y si ta morto, sigur George Michael di Wham.”
AKI 10 AÑA
Mi lo spera pa tin un gallery pa e tempo ey. Tambe lo mi kier viaha rond mundo door di mi arte.”
CONSEHO
“Djis keda purba. Bo no mester kibra bo arte bieu paso bo ta pensa cu e no ta bon. Si bo keda cu nan, bo por midi bo trabou y wak con leu bo a yega di berdad. Tambe, si bo no pinta tur dia, esey no kiermen bo no ta un artista. Djis keda purba te unda bo por. E no ta un competencia pa ken por ta ‘PRO’ mas lihe. Tur hende ta desaroya nan ‘skills’ na nan mesun tempo.”


text:
Kralendijk – E popularísimo banda “Fenty Music” a lansa un piesa nobo titulá “Ko’i Kurason” den bos di Gerald Alberto. E piesa aki a keda komponé i areglá pa e duo “Mahestral” èx Q-Sign, Faysel “Kabala” Francisco i Derrel “Titi” De Palm. Dos músiko ku no mester di niun klase di introdukshon i ku ta rekonosé pa nan talento i nan moveshonan den e area músikal.
Mester remarká ku “Fenty” sigur despues di nan promé presentashon na Kòrsòu, den festival di Tumba 2019, a sigui demostrá nan stabilidat i ta kosechando hopi eksito aki na Boneiru.
Esaki bo por midi’é na e tradishon di kada bula un djabièrnè “Lit Fridays” ku ta unu súmamente popular i gustá bou di nos pueblo Boneriano. Fenty sigur ta deleitando su públiko ku músika riba nivel hopi haltu i ta yenando tur klubnan nokturno.
E piesa “Ko’i Kurason” sigur lo ta un di e bòmnan den fin di aña aki ku mester bai tene kuenta kuné. Nos a komprendé ku tin negosashonan kaba andando i ku Fenty lo por ta pronto rumbo pa Kòrsòu i tambe Aruba pa algun presentashon bailabel. Keda pendiente pa mas di e agrupashon en kuestion.


text:
Dios, ku ta nos fuente di speransa , yena boso ku goso i pas pa motibu di boso fe , ya asina boso speransa por bona pa medio di poder di Spiritu Santu Dios bendishona bo y un felis siman..
Rom 15:1-2
Nos ku ta fuerte den fe mester yuda esnan ku ta débil ku nan debilidat i no buska nos mes probecho. Laga kada un di nos tene kuenta ku bienestar di su ruman i yud’é krese den fe.Un felis siman
Kolo 3:12-14
Dios a skohe boso; boso ta su pueblo santu, ku E ta stima. P’esei bisti boso ku kompashon, mizerikòrdia, bondat, humildat, mansedumbre i pasenshi. Soportá otro i pordoná otro ki ora ku un di boso tin un keho kontra otro.
1Tesa 5:19-22
No paga kandela di Spiritu Santu ni menospresiá profesia, saminá tur kos i keda ku loke ta bon, evitá tur sorto di kos malu Dios bendishona bo y un felis siman.


text:
KRALENDIJK – Partido polítiko Union Patriótiko Boneriano a selebrá 50 aña di eksistensia i durante e selebrashon, fundadó di partido Rudy ‘Ruman’ Ellis tabata presente i e dirigí palabra.
El a kuminsá menshoná ku e momentu ta unu hopi spesial pe. Miéntras e tabata papia, e yu mayó Gerald Ellis tabata huntu kuné pa sostené. Ruman a sigui bisa:”Partido Patriótiko Boneriano (UPB), un partido dushi ku a pasa hopi trayekto. Nos a haña e oportunidat pa sirbi e komunidat. Esaki ta loke e pueblo ta spera di un partido i sigur e lider di partido. UPB a hasi hopi pa Boneiru i polítika di Antias. Partido a forma ku diferente gobièrnu, entre otro mi persona, Ramoncito Booi, Papa Statia i Humprey Wout. Hopi bia ku un persona bandoná un partido i kuminsá algu otro, e no ta logra. Danki Dios partido UPB ku trabou duru a logra surpasá i krese bira fuerte. Komunidat a sostené e partido. Mi ta kontentu ku partido ta selebrá 50 aña di eksistensia i mi ke pa uni forsa, pasobra Boneiru mester di un gobernashon stabil. Hulanda ke yuda sinembargo mester tin gobernante stabil. Tin hopi bon oportunidat i ku seriedat nos por logra hopi pa Boneiru. Mi ta felisitá nos pueblo i ku Dios bendishoná e partido pa kontinuashon,“ tabata entre otro loke Ruman Ellis, fundadó di partido a menshoná e anochi di selebrashon den presensia di tur presente.
KRALENDIJK – Partido polítiko Union Patriótiko Boneriano a selebrá 50 aña di eksistensia i durante e selebrashon, fundadó di partido Rudy ‘Ruman’ Ellis tabata presente i e dirigí palabra.


text:
INBOX DI KLIENTE: MCB ta adaptá su sistemanan pa por brindá un mihó servisio
MCB ta adaptá su sistemanan pa por brindá un mihó servisio
Willemstad – Despues ku klientenan a ekspresá nan malkontentu, MCB a tuma akshon mesora pa remedià e situashon. Manera a indiká promé, klientenan tabata sinti falta di koperashon di banko pa ku e situashon ku nos ta aden. Komo ku tabatin resistensia di parti di banko pa duna sierto servisionan di un forma digital. Siendo ku e kliente no ta permití pa ta riba kaya pa asuntunan ku no ta vital.
Afortunadamente, por a tuma nota ku MCB ya a kuminsa duna atenshon na e situashon. I a kuminsa atendé klientenan di un forma profeshonal i modernisá. Aserka tin di bisa ku e banko a sa di demostrá ku kada un di su klientenan ta di gran balor. E forma ku ela atendé ku henter e situashon pa mehorá eksperensia di su klientenan, sigur ta algu di aploudí. Nos ta spera ku mas instansia ta tuma esaki komo ehèmpel i realisá ku digitalisashon ta di sumo importansia den e temporada di krisis ku nos ta aden i tambe pa futuro di Kòrsou.


text:
RE-APERTURA DI FARANDULA PA GRUPONAN DI ENTERTAINMENT A BIRA UN REALIDAT
RE-APERTURA DI FARANDULA PA GRUPONAN DI ENTERTAINMENT A BIRA UN REALIDAT
WILLEMSTAD – Awe djaweps 6 di novèmber den oranan di mainta, e komishon KIF i e Asosiashon di Doñonan di Restorant a partisipá den un reunion bou di guia di Minister Steven Martina, den kua a anunsiá ku e protokòl pa re-apertura di Farándula pa gruponan di entertainment a bira un realidat.
Direktiva di AMAK i KIF ta kontentu ku e logro aki, pero ta bon pa nos informá ku esaki ta e promé paso pa por yega na meta final ku ta habri farándula kompletu den un forma responsabel.
Direktiva di AMAK ta gradesí komishon KIF i tambe doñonan di Restorant, e funkshonarionan di Polis, GMN i MEO, pero espesialmente Minister Dr. Steven Martina pa e forma habri ku por a diskutí pa por a yega na e desishon final.
Un gradesimentu tambe ta bai na tur e artistanan ku a asistí na e manifestashon ku a tuma lugá dia 27 di òktober último na Parke Wilhelmina, ya ku esaki sigur tabata un kontribushon balioso pa por a aselerá aprobashon di e protokòl di AMAK/KIF.
Direktiva di AMAK ta hasi un apelashon riba tur músiko pa atendé nan mes na tur e reglanan preskribí pa Gobièrnu, pa di e forma ei tambe kontribuí na mantené e kantidat di transmishon di e vírus Covid-19 abou i ku lo por kondusí pa krea e base di konfiansa pa apertura total di Farándula.
Por último, e anunsio ofisial lo bini di parti di Gobièrnu lo tuma lugá durante un konferensha di prensa awe tardi 3 or.
Direktiva di AMAK


text:
Diaranzon mainta Kustwacht a bati alarma cu nan a intercepta un actuacion sospechoso riba lama. Nan a encontra cu un boto di piscador “Soseshi”” cu no tabata mustra normal.
Den Soseshi nan a mira 4 dama y dos homber. Ora nan a yega cerca pa tira control a bin resulta cu tur ta ilegal cu exepcion di e capitan di boto.
Na nan yegada na canto, por constata cu aki ta un caso di dos pareha namora, unda cu e dos damanan tabata gelock riba e dos hombernan.
Tur a wordo transporta pa Warda Nos Costa y e capitan local a wordo deteni unda lo mester bay duna cuenta na autoridad kico e ta haci ta pisca cu personanan ilegal. E situacion ta mustra cu e personanan ilegal lo por a yega den un otro boto, unda nan a crusa den e Soseshi pa asina purba na drenta Aruba. Investigacion lo mester saca afo.


text:
Mientras cu na nort di Italia a pone prohibicion pa 16 miyon persona y Prome Minister di Hulanda Mark Rutte a pidi pa evita di saluda cu man, companianan farmaceutico rond mundo ta den un careda pa busca remedi y/of vacuna pa coronavirus.
Industria farmaceutico ta trahando caba riba 30 remedi y cuatro vacuna contra coronavirus. Entre e remedinan aki tin antiviral cu a test nan anteriormente riba entre otro Ebola y HIV.
E industria aki ta sigura cu nan tin 30 remedi cu nan ta bezig ta test pa mira su eficiencia contra Covid-19 y cu tin cuatro compania farmaceutico cu ta investigando e eficiencia di un posibel vacuna.
Desde aparicion di coronavirus, cantidad di compania na mundo a mobilisa nan ekipo di investigacion pa buskeda di un posibel tratamento pa wanta e epidemia. Entre e posibel remedinan tin antiviralnan getest anteriormente den malesanan manera Ebola y HIV.
Segun informacion compila pa e tres companianan farmaceutico mas grandi di mundo (Ifpma, Efpia y Phrma) ta existi posibel tratamento manera un combinacion di e remedinan antiviral lopinavir y ritonavir, di e compania Mericano AbbVie; e antiviral remdesivir, di Gilead; inhibitor zanamivir, di e Britanico GlaxoSmithLline, of interferon, investiga pa e farmaceuticonan Roche, Merck y Bayer.
E empresa Hapones Takeda tambe ta desaroyando un remedi di plasma di sanger, globulina hiperinmune policlonal, pa trata personanan di hopi riesgo cu coronavirus. Otro companianan manera Pfizer, a anuncia un evaluacion preliminar di cierto componentenan antivural cu ta den desaroyo y cu a wanta e creacion di coronavirus similar cu ta causa Covid-19 den e celulanan cultiva.
Regeneron Pharmaceuticals tambe ta traha den colaboracion cu Departamento di Salud y Servicionan Humano di Merca, den creacion di un tratamento nobo pa combati e virus.
Di otro banda, segun Farmaindustria, otro grupo di laboratorio ta enfoca den creacion di un posibel vacuna contra coronavirus. Por ehempel, companianan manera Johnson & Johnson o Sanofi Pasteur pa algun siman caba ta trahando pa acelera e creacion di un vacuna. Asina tambe, GSk ta trahando riba tres linea di investigacion den asociacion cu e consorcio Coalition for Epidemic Preparedness Innovations, cu e compania Chines di biotecnología Clover Biopharmaceuticals y cu Universidad di Queensland, na Australia.
E Comision Europeo (CE) ta lansando un proyecto di colaboracion cu e industra farmaceutico atrabes di e iniciativa Europeo di Remedi Innovado (IMI), financia un 50% entre CE y e asociacion Europeo Efpia. E meta di e programa ta pusha pa investigacion di un posibel tratamento entre gruponan chikito y centronan di investigacion principalmente di universidadnan y pymes. E iniciativa aki a haya un fondo di 45 miyon euro.
Na Merca e principal responsabelnan di e companianan GSK, Gilead, Regeneron Pharmaceuticals y Moderna, hunto cu ehecutivonan di investigacion y desaroyo di Pfizer, Johnson & Johnson y Sanofi a reuni siman pasa na Cas Blanco cu Presidente Donald Trump.
Origen
Mientrastanto, e investigacion riba origen di coronavirus di 2019 ta sigui su caminda.
Revista medico The Lancet a bisa cu e coronavirus aki a cuminsa den bida silvestre (animalnan no di cas) mescos cu otro virusnan similar. Expertonan ta bisa cu e brote ta rondona pa demasiado rumor y mal informacion.
E experto Chines Zhong Nanshan a bisa cu e epidemia a aparece pa prome bes na China, pero no necesariamente su origen ta na e pais Asiatico aki.
Organisacion Mundial di Salud (OMS) a bisa bon cla na varios ocasion cu uza COVID-19 como nomber di e malesa causa pa e coronavirus nobo tin como meta evita e uzo di otro nombernan cu por stigmatizante, manera esnan basa riba e ubicacion geografico.


text: Dialuna merdia a drenta informe di un accidente cu hende herida na e cruzada di Meiveld, mesora a dirigi tanto polis como ambulans na e sitio. na yegada di e patruya a bin compronde cu aki ta trata di un accidente unda cu e chauffeur di e Nissan Presage a bini for di nort y no a duna preferencia na e Honda Fit biniendo for di pariba. E impacto tabata frontal y fuerte, un dama pasajero a sinti cu e impacto a primi’e na e faja y tabata keha di dolor. Na yegada di e ambulans nan a atende y a transporte pa hospital.


text:
E seguridat den tráfiko aki na Boneiru, pa motibu di e kayanan ku ta peorando dia pa dia, a baha yega na un nivel inaksèptabel. Ta mas kla ku di dia ku Boneiru su so no por logra renobá sufisiente kaya den un término kòrtiku. Komo tal Unkobon ta boga pa un kambio struktural, den kual e instansha prinsipal pa ehekutá renobashon di e kayanan riba un término kortiku, ta den man di Hulanda.
Kayanan di Boneiru lo por mehorá un dia den futuru?
Resientemente progreso di e “Bestuursakkoord”, ku ta andando ya pa dos aña kaba, a keda husgá. Sekretario di estado, señor Knops y tambe Gezaghebber Rijna a duna di konosé na e okashon ei ku hopi kos a wòrdu hasí tras di kòrtina (analysis y vishon) Esaki ta e deklarashon pakiko e habitantenan di Boneiru apenas por a nota e mehorashonnan primintí ku mester a bin ku e “Bestuursakkoord” sostené pa Hulanda.
E sekretario di estado a mira algun lus den horizonte. Segun señor Knops si tuma por ehempel e kayanan bo ta mira un adelanto real.
Pero habitantenan di Boneiru ta opiná kompletamente otro. No tin adelanto. Kontrari. E kayanan ta mas malu ku nunka. Tráfiko ta oumentando kada dia mas i mas, truknan pisá yená ku greis ku ta kore bai bin pa e hopi konstrukshonnan ku ta tumando lugá i e awaseru di e ultimo dianan aki, a buta ku e kayanan a bira peligrosisimo.
Kayanan ta yená ku schur y buraku, kloakanan kibrá y kabelnan di telefon y koriente ku ta sali bin ariba den kayanan di tera pa motibu ku awa a koba saka nan. E poblashon y tambe e turistanan ta kore peliger inaksèptabel partisipando den tráfiko. Reparashonnan di urgensha ta wòrdu hasí demasiado lat. De bes en kuando ta asfaltá un kaya pero esaki ta sosedé demasiado poko poko (mira por ehempel Kaya Carlos A. Nicolaas) òf e ta sosodé robes (retonde Kaya Amsterdam, ku te ainda no ta kla). Asfaltamentu di algun shen meter ta nada kompará ku e kantidat di kayanan ku dia pa dia ta bira pió pa motibu di mas i mas buraku.
Situashon di e kayanan aki na Boneiru fasilmente por wòrdu kompará ku kayanan den paisnan di terser mundu. Pero Boneiru no ta forma parti di e terser mundu. Boneiru ta un munisipio di Hulanda, un di e paisnan mas próspero i riku di mundu. Boneiru ta un munisipio den Caribe i no den e parti Oropeo, por ta esei ta e diferensha? Na Hulanda hasta kamindanan den mondi ta muchu mas mihó ku e kareteranan prinsipal den Hulanda Caribense.
Ya pa basta tempu Unkobon ta den diálogo ku e diputado responsabel pa kayanan aki na Boneiru, señor James Kroon. Segun señor Kroon a deklará na Unkobon ku e tambe ta hopi disgustá i malkontentu ku renobashon y drechamentu di e kayanan, no tin e progreso ku e ta deseá. E problema ta ku Boneiru no tin e finansas nesesario i e ekspertisio pa drecha i renobá e kayanan den un término deseabel.
Un investigashon a indiká ku un renobashon sólido di tur e kayanan aki na Boneiru lo kosta mas o menos 250 miyon dollar. Esaki lo bira un proyekto grandi ku lo tin hopi reto i logistiko i ku lo bai tuma mas o menos 10 aña pa kaba. Esaki Boneiru komo munisipio chikí nunka lo por produsí i ehekutá su so. Pa esaki nos no mester tin berguensa. E munisipionan chikí na Hulanda tampoko lo ta por hasi esaki.
Tin e speranza ku un dia nos por goza di kayanan den bon kondishon aki na Boneiru?
Unkobon ta di opinion ku esaki solamente ta posibel si Gobiernu di Hulanda duna mas y tambe ofresé mas yudansa. Aktualmente Hulanda anualmente ta dunando en berdat ekstra plaka pa mehorashon di kayanan aki na Boneiru. Pero no ta sufisiente. Resultado di esaki ta loke ta sosediendo aktualmente. Kada aña un pida di algun shen meter asfalt mientras sobrá di e kaya ta den dekandensia.
Lo tabata muchu mas mihó si gobiernu hulandes para garantia pa e montante nesesario ku ta ser kalkulá na 250 miyon dollar**. Esaki lo atraé kontratistanan di rònt mundu pa ehekutá e proyekto magno aki. Despues di a sigui koutelosamente e prosedura pa selekshon di un kontratista lo negoshá ku e kompanianan grandi aki ku tin hopi ekspertisio y eksperensia ku e trabounan kompleho aki. Nan lo por risibí un kontrakto di mas aña òf wòrdu retirá den kaso di mal prestashon. Tambe lo por obligá e kompanianan aki pa traha huntu ku e kompanianan lokal di moda ku lo bin sufisiente trabou pa e trahadónan lokal.
Gobiernu hulandes mes lo mester ehekutá e prosedura di selekshon y e direktorado òf buta e enkargo aki serka Rijkswaterstaat unda tin e ekspertisio nesesario. Hasiendo esaki Hulanda no mester tin miedu ku e plaka destiná pa drechamentu y renobashon di kayanan aki na Boneiru, no wòrdu utilisá korektamente. Boneiru na su turno no mester preokupá su mes mas ku desaroyo di e kayanan nobo. Boneiru lo mester buta solamente atenshon riba mantenshon di e kayanan. Esaki mes lo ta un trabou enorme. Un bonita repartishon di trabao: Hulanda ta tuma e mehorashon y renobashon di e kayanan na su enkargo y Boneiru ta tuma e matenshon na su enkargo.
Pa Unkobon e akshon ariba menshoná ta e uniko manera pa yega na mehorashon di e kareteranan peligroso aki na Boneiru den un término kortiku. Boneiru su so no por, esei a keda demostrá kaba. Hulanda mester kai aden.
**
250 miyon dollar ta di mas pidí? No. Gobiernu Hulandes ta presupuestá anualmente 2.5 pa 3 milyard euro pa drechamentu y mehorashon di su kareteranan (website Rijksoverheid.nl aanlegprogramma voor wegen) E 25 miyon dollar ku mester anualmente durante un periodo di 10 aña pa Boneiru no ta ni 1% di e presupuesto anual pa kayanan na Hulanda.
PS
Mientras tantu Hulanda a nombra un Programmamanager Wegen pa Boneiru. Esaki lo mester bai traha plannan nobo pa mehorashon y renovashon di e kayanan aki na Boneiru. Unkobon ta spera sinseramente ku e meneer aki kompartí e idea di Unkobon p’asina konvensé Hulanda pa riba un término kortiku, ehekutá e problema di kaya aki na un otro manera.
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
FAMIANAN DI
BONEIRU
Na okashon di Dia
di Rincon, Boneiru 30 di aprel 2007.
Renobá 7 di mei
2007
Ku e
promé vershon di e website aki mi ke kompartí ku
komunidat boneriano i tur otro interesado e resultado di un investigashon
genealógiko ku mi hasi durante e periodo di 1993 - 2006.
Despues
por sigui otro vershon ku tal bes otro interpretashonnan.
Ta
mi deseo pa e site aki sirbi komo un plataforma di
idea tokante e boneriano i su historia i ku kualke vershon ku sigui despues lo kontribuí
na un aserkamentu mas ophetivo di historia di Boneiru.
E
publikashon aki ta konsistí di dos parti:
1.
Nòmber di tur habitante di Boneiru entre aña 1700 te 1900.
2.
Desaroyo di famianan boneriano.
E investigashon
a keda hasí únikamente ku dokumentonan outéntiko di archivonan di Archivo
Nashonal na Kòrsou, het Nationaal Archief
na Den Haag (te resien Algemeen
Rijksarchief) i Registro Sivil di Boneiru.
Datonan
di katibu di WIC ta saká for di lista di inventario di katibu di West-indische Compagnie na Rijks Archief na Den Haag.
Datonan
di persona liber i di katibu ku a atkerí nan libertat ta saká for di Registro di Nasementu, Matrimonio i Fayesimentu
na Boneiru entre añanan 1830 i 1900.
Datonan
di e katibunan di Rei (Gobièrnu) i di Shon (partikulir)
ta saká for di korespondensia ku Ministerio di Kolonia wardá na Archivo
Nashonal na Kòrsou.
Nos ke
remarká ku nos no a hasi uzo di interpretashon di personanan ku a studia i
publiká e materia aki den pasado, di kual mester menshoná Dr. J. Hartog,
R.H.
Nooijen o.p. i e tantísimo publikashonnan di
siudadano Bòi Antoin.
1. Nòmber di tur habitante di Boneiru entre añanan 1700-1900
E promé parti aki
ta duna e genealogia di e pueblo boneriano den e promé siglonan (1700-1900) i ta
repartí den kuater kategoria di famia.
A.
Ta repartí e promé kategoria, katibunan di WIC den 4 grupo:
1.
Katibunan ku a forma famia i asina pone base pa e komunidat di Boneiru.
2.
Katibunan ku durante e periodo aki a ser kumprá.
3.
Katibunan ku nòmbernan original di Afrika.
4.
Katibunan ku nòmber krioyo.
B.
Ora WIC a stòp di eksistí na 1791 nan a pasa tur nan katibunan pa
Gobièrnu i ta p’esei tambe ku nos ta haña e katibunan aki te na 1863 riba e
listanan di inventario di Gobièrnu.
C.
E di tres kategoria ta katibu di Shon. Na aña 1863, na momentu di
abolishon di sklabitut, tur doño di katibu a risibí un suma di 400 florin di Gobièrnu
pa kada katibu.
D.
E último kategoria ta personanan ku despues di 1791a haña pèrmit di
Gobièrnu pa establesé na Boneiru.
Método di trabou
pa hinka e registro di persona den otro.
Pa
yega na e publikashon di famianan mester a saka kada persona for di tres
diferente registro pa konstruí un solo Registro di Persona.
Den
Registro di Persona kada persona ta ser identifiká ku un òf mas fecha, por
ehèmpel di nasementu, matrimonio òf fayesimentu.
Uzo
di kòmpiuter tabata indispensabel, mas di dies mil nòmber, pa yega na e Registro
di Persona.
Mester
tene kuenta ku e echo ku ta identifiká kada persona ku un òf mas dato di e
registronan di Boneiru; seguidamente e ta ser identifiká den relashon ku su famia.
Pues un persona su so, sin famia, ni maske e tabatin un funshon importante den
servisio di WIC manera commandeur òf opzichter, tòg
no ta aparesé den e sistema.
Tin
vários nòmber den e tres registronan menshoná di kual no tin sufisiente informashon,
konsekuentemente por lo pronto no por a inkluí nan.
2. Desaroyo di famianan boneriano.
Método di
trabou pa e di dos parti.
Pa e
parti aki a hasi uzo di korespondensia entre funshonarionan
i nan superior den kual nan ta duna kuenta di nan tarea.
Lista 1. Relato di kaptan i médiko bordo di barkunan
ku a transportá katibunan pa nos region.
Lista 2. Plantashinan di Kòrsou, kantidat di katibu i
krio di bestia.
Lista 3. Fayesimentu di katibunan.
Lista 4. Algun katibu i nan trabou ehersé na Kòrsou na
aña 1722.
Lista 5. Katibunan di Boneiru na aña 1744.
Lista 6. Katibunan na Kòrsou na aña 1855 di kual mayoria
ta di Boneiru.
Journal di commandeurnan
despues di 1828.
Relatonan anual di diferente commandeur.
Korespondensia ku Minister di Kolonia na Hulanda.
Edishonnan di Curaçaosche Courant for di 1822.
Promé famianan
di Boneiru.
1.
Di orígen indjan.
Ta lástima ku no por a inkluí e indjannan ku pa hopi siglo
a habitá nos isla di Boneiru, pasobra nunka nan no a ser registrá ningun
kaminda, maske ku nan tabata kai bou di un “kapitein van de Indianen” tempu di WIC. Tokante nan sistema di biba nos por lesa den
publikashonnan di Frans Booi
i estudionan arkeológiko ku Jay Haviser
a hasi aki na Boneiru. Publikashonnan di Luc Alofs i di R.H. Nooijen o.p.
tokante historia di Aruba i Boneiru den futuro lo por yuda trese mas klaridat
enkuanto e poblashon indjan.
2.
Di orígen afrikano.
E promé katibunan den relashon familiar a keda
registrá na 1744. Riba e lista di inventario aki ta aparesé pa promé biaha nan famnan. Algun ehèmpel: Anthonica,
Bomba (Anthony Bomba), Coffie,
Datto, Domacasse, Foluba, Frans, Goeloe, Janga, Makaai, Wanga. Nos por ripará ku den e nòmbernan aki tin e
sekuensia di alfabèt. Nos ta yama nan e promé famianan boneriano pasobra
mayoria di nan yunan i nietunan a nase aki na Boneiru i nan antepasadonan no
tabata aki nan.
3.
Di orígen europeo.
For di 1709 Pieter Boom tabata asistènt siruhano na Boneiru i tabatin tambe kuater
kabayerista i un sòldá.
Na1758 nos ta haña e nòmbernan Theunis
Kock, Jan Evertsz, Jan Gijsels, Charles Bousingh.
Na 1764 Michael Romer, Cornelis Boekhoudt.
Na 1769 Thielman, Bislik i Daal.
Na 1780 Christiaan Dammers, Frans de Jongh.
Na 1782 Frans Thode i Semeler.
Na 1787 Gerrit Raenes.
Di e ámtenarnan aki nos no tin informashon di nan kasá
i nan yunan den registro di Boneiru.
Un kos ta sierto ku algun di e europeanonan
aki a kasa despues ku muhénan indjan.
Traspaso di
kultura afrikano.
Ora
analisá diferente kargashon di barku di katibu (mira
anekso lista 1) nos ta ripará ku na bordo tabatin un kantidat signifikante di
mucha (19%) i asta yu na lechi. Ora e kargashon yega
Kòrsou tabata bende mayoria di e katibunan adulto ku paisnan di kontinente
merikano. E ora ei e famianan hóben tabata keda atras den e plantashinan lokal di
West Indische Compagnie (mira anekso lista 2).
Entre
añanan 1700 i 1744 (mira tambe Norbert Hendrikse) ta skohe un kantidat di famia for di nan i barka
nan manda Boneiru.
E barkunan di katibu tabata sali for di diferente pais
na Golfo di Guinee manera Guinea, Ghana,
Dahomey, Kongo, Angola. Komo
ku e katibunan tabata bini di diferente pais, nan no tabatin un idioma komun.
Alrededor di 1730 ta amplia e grupo bieu na Boneiru ku
famianan hóben for di Kòrsou. Mira grafik aki bou. E grupo nobo aki no ta
integrá fásilmente ku e grupo bieu, pa falta di un idioma komun. Loke nos ta
mira den e grafik aki bou ta tambe ku e grupo di edat avansá ku nòmber afrikano
ta bira ménos i e grupo di famianan hóben ta sigui oumentá. P’esei traspaso di
kultura afrikano meramente a tuma lugá.
Desaroyo di nòmber i fam. Na
yegada di e diferente barkunan for di kosta di kontinente di Afrika tabata marka
e katibunan adulto ku heru kayente ku un number ku probablemente tabata number
di e kargashon di e barku konserní. (mira anekso
lista 3 i 4) Na
aña 1701 e number ta alkansá e sifra 100 i numerashon ta sigui ku lèter di
alfabèt, di A te Z. Luego nos ta distinguí den inventario di aña 1744 dos kategoria
di nòmber. Un grupo mas bieu ku nòmber ku zonido afrikano (masienga,
mafongo i mabiela) i un
generashon mas hóben ku nòmbernan kristian i pa promé biaha ku fam di e mama di
e famia. (Athonica, Bomba, Coffie,
Datto, Domacasse, Frans, Goeloe i Wanga (Guanica). Ora WIC terminá e aktividat aki na 1791 ta pasa tur
katibu pa Gobièrnu. E
añanan turbulento ku ta sigui di vários okupashon di nashon ingles i
despues franses ta terminá na 1816 ora
ku definitivamente e isla ta pasa den man di Gobièrnu hulandes. Na aña 1816 nos ta haña un kantidat grandi di nòmber
nobo di famia. Ora bai analisá ta haña un bon splikashon ku mayoria nòmber di
famia nobo ta derivá di nòmbernan kristian ku nos konosé kaba. Algun ehèmpel: E
fam Emerentiana ta originá di Francisca
Emerentiana Frans. (1776) E
fam Regales ta di Martha Regalis Frans. (1785) E
fam Bernabela ta di Maria Bernabella
Wanga. (1781) Otro nòmbernan nobo ta bini pa medio di manumissie; esaki
ta nifiká ku Gobièrnu ta duna e katibu un nòmber nobo ora esaki haña òf kumpra
su libertat. Famnan manera Goedgedrag, Ijver i Vlijt a originá dje
manera aki. E
fam Zustermin ta un nòmber nobo pa un muhé katibu ku
sa duna pechu (min) na yu di famía
Leseur. (zuster) Katibunan di shon ta haña nòmber ku ta referí na nan
doño. Ehèmpel:
Seraus, Booi, Beukenboom, Torbed i Moob ta derivá di resp. Suarez, Boyé, Boekhoudt,
Debrot i Boom. E famnan Beaumont
i Keller ta parse ku ta referí na antepasadonan
franses i aleman, pero esaki no ta e kaso. Beaumont ta duná pa manumissie na Luis, yu di Inees Coffie (1858). Keller ta duná na Johannes, yu di
Maria Thomas ku ta yu di Susanna
Frans. Minguel Goedgedrag, anteriormente
menshoná, ta yu di Anna Dortalina
(1849). Anna Dortalina ta yu di Martha Criool (1776). E katibu Felixiana Emerentiana mes a kumpra su seis yunan liber entre 1845 te
1855 i nan ta haña famnan ku ta derivá di fam di nan
mama, esta: Emer, Merens, Emerens i dos nòmber sekreto, esta Felister
(Filister) i Wajampibo. Felixiana mes ta entregá un petishon pa e karga e fam de Palm. E petishon aki ta keda aseptá na 1868 pa desishon di
hues. Felixiana Emerentiana tabata pertenesé
na un famia previligiá. E mes tabata sirbiente di
pastor i su ruman hòmbernan tabata bomba, su yu Merens
tabata kaptan i doño di un barku, su yu Maria Luisa
ku e fam Wajampibo tabatin diferente propiedat i
tambe katibu, su yu Eleuteria a drenta kombentu i Amalia a kasa na 1858 ku Eduard Schermer, un dje yu hòmbernan di Jacob
Schermer. Splikashon
di nòmbernan sekreto Wajampibo i Felister. WAJAMPIBO: Si
lesa e nòmber Wajampibo den un spil ta sali e
kombinashon di nòmber E g
i d (ius) w i l l e m. Egidius ta tata di Willem Palm. (mira lista di personanan liber den parti 1) Willem Palm tin mes edat ku Francisca Emerentiana, mama di Felixiana Emerentiana. (mira
lista di katibu di Rei den parti 1) FELISTER: E promé dos sílabanan FELI nos ta haña den e nòmber FELIXIANA
i e último sílaba STER ta “Ster” ku
ta nifiká strea i ta skibié ku e símbolo X
i e lèter aki nos ta haña tambe den e nòmber FELIXIANA. Felister lo por a referí tambe na Felix
Curiel ku a yama su barku Maria Luisa. Matrimonio entre e diferente rasanan. Despues
ku durante shen aña práktikamente e rasanan no a meskla, e situashon ta kambia
despues di 1791 ora a pasa e katibunan di West Indische
Compagnie pa Gobièrnu i hendenan partikulir
tabata permití pa establesé nan mes na Boneiru. Algun
matrimonio entre hendenan partikulir i katibu di Rei
na Boneiru: 1848 Martis Trinidad x Anna Theresa Sabel. 1859 Eduard Schermer x
Amalia Emer. 1863 Lucas Pourier x
Mercelina Janga. Lucas Pourier
tabata un dje yunan di Pierre Pourier
ku a bira tata di famia Pourier na Boneiru. 1867 Christoffel Salsbach x Elisabeth Coffie, un katibu ku tabata traha na Kòrsou i ku na Boneiru
ta bira mama di e famia Salsbach. 1899
Casper Lodewijk Neuman x Louisa Leolyda Janga. Meskla
entre personanan di orígen europeo i indjan. Desendientenan
di personanan ku tabata den servisio di WIC, manera Daal, Semeler, Boekhoudt iThode ta kasa ku
muhénan indjan. E matrimonionan aki ta trese un generashon nobo di mestiso den e komunidat boneriano. Trato di katibunan
na Boneiru. Si
nos tira un bista riba e situashon di katibunan di WIC den e periodo promé ku
1800 nos ta ripará ku e poblashon boneriano nobo durante tres generashon a
okupá su mes únikamente ku kria di bestia pa su mes konsumo i pa eksportashon pa
Kòrsou pa Gobièrnu den Fòrti. Areanan kaminda tabatin awa manera Fontein,
Seru Moreno i Dos Pos tabata lugánan apropiá pa
agrikultura i kria di bestia. Na
aña 1762 tabatin riba e isla aki 250 baka, 1165 kabritu, 465 karné i 350 kabai. Na
1780 tabatin na Fontein103 baka i na Seru Moreno 634
karné i 830 kabritu. No
tabatin ningun prueba di krueldat, di maltrato di katibu, ni di ofensa di hende
muhé. Durante
kasi un siglo a krese un komunidat di tres te kuater generashon. Despues
di e traspaso na 1791 ta fòrsa e poblashon di katibu pa bai traha den e
saliñanan di salu. E ora ei a bini direpente un fin na nan bida trankil.
Na establesimentunan nobo manera
Guatemala, Mexico i Amboina ta kuminsá ku produkshon
di maishi, cochenille i álue pa eksportashon. Pa
promé biaha ta konfrontá e poblashon ku trabounan bou di sirkunstansianan
teribel. Algun
katibu ku a konosé situashon di e katibunan riba plantashinan na Kòrsou a
kuminsá reakshoná. E
katibu Martis, yu di Catalina
Janga, ku a yega di traha tambe na Kòrsou i na 1834
na Sürnam ta konsiderá komo e luchadó pa abolishon di sklabitut. (mira Bòi Antoin) Segun
mi por konsider’é mas bien e persona ku a bai kontra introdukshon di un forma
inhumano di sklabitut na Boneiru.
Desaroyo di nòmber i fam.
Na
yegada di e diferente barkunan for di kosta di kontinente di Afrika tabata marka
e katibunan adulto ku heru kayente ku un number ku probablemente tabata number
di e kargashon di e barku konserní. (mira anekso
lista 3 i 4)
Na
aña 1701 e number ta alkansá e sifra 100 i numerashon ta sigui ku lèter di
alfabèt, di A te Z.
Luego nos ta distinguí den inventario di aña 1744 dos kategoria
di nòmber. Un grupo mas bieu ku nòmber ku zonido afrikano (masienga,
mafongo i mabiela) i un
generashon mas hóben ku nòmbernan kristian i pa promé biaha ku fam di e mama di
e famia. (Athonica, Bomba, Coffie,
Datto, Domacasse, Frans, Goeloe i Wanga (Guanica).
Ora WIC terminá e aktividat aki na 1791 ta pasa tur
katibu pa Gobièrnu.
E
añanan turbulento ku ta sigui di vários okupashon di nashon ingles i
despues franses ta terminá na 1816 ora
ku definitivamente e isla ta pasa den man di Gobièrnu hulandes.
Na aña 1816 nos ta haña un kantidat grandi di nòmber
nobo di famia. Ora bai analisá ta haña un bon splikashon ku mayoria nòmber di
famia nobo ta derivá di nòmbernan kristian ku nos konosé kaba. Algun ehèmpel:
E
fam Emerentiana ta originá di Francisca
Emerentiana Frans. (1776)
E
fam Regales ta di Martha Regalis Frans. (1785)
E
fam Bernabela ta di Maria Bernabella
Wanga. (1781)
Otro nòmbernan nobo ta bini pa medio di manumissie; esaki
ta nifiká ku Gobièrnu ta duna e katibu un nòmber nobo ora esaki haña òf kumpra
su libertat.
Famnan manera Goedgedrag, Ijver i Vlijt a originá dje
manera aki.
E
fam Zustermin ta un nòmber nobo pa un muhé katibu ku
sa duna pechu (min) na yu di famía
Leseur. (zuster)
Katibunan di shon ta haña nòmber ku ta referí na nan
doño.
Ehèmpel:
Seraus, Booi, Beukenboom, Torbed i Moob ta derivá di resp. Suarez, Boyé, Boekhoudt,
Debrot i Boom.
E famnan Beaumont
i Keller ta parse ku ta referí na antepasadonan
franses i aleman, pero esaki no ta e kaso.
Beaumont ta duná pa manumissie na Luis, yu di Inees Coffie (1858).
Keller ta duná na Johannes, yu di
Maria Thomas ku ta yu di Susanna
Frans.
Minguel Goedgedrag, anteriormente
menshoná, ta yu di Anna Dortalina
(1849).
Anna Dortalina ta yu di Martha Criool (1776).
E katibu Felixiana Emerentiana mes a kumpra su seis yunan liber entre 1845 te
1855 i nan ta haña famnan ku ta derivá di fam di nan
mama, esta:
Emer, Merens, Emerens i dos nòmber sekreto, esta Felister
(Filister) i Wajampibo.
Felixiana mes ta entregá un petishon pa e karga e fam de Palm. E petishon aki ta keda aseptá na 1868 pa desishon di
hues.
Felixiana Emerentiana tabata pertenesé
na un famia previligiá. E mes tabata sirbiente di
pastor i su ruman hòmbernan tabata bomba, su yu Merens
tabata kaptan i doño di un barku, su yu Maria Luisa
ku e fam Wajampibo tabatin diferente propiedat i
tambe katibu, su yu Eleuteria a drenta kombentu i Amalia a kasa na 1858 ku Eduard Schermer, un dje yu hòmbernan di Jacob
Schermer.
Splikashon
di nòmbernan sekreto Wajampibo i Felister.
WAJAMPIBO:
Si
lesa e nòmber Wajampibo den un spil ta sali e
kombinashon di nòmber
E g
i d (ius) w i l l e m.
Egidius ta tata di Willem Palm. (mira lista di personanan liber den parti 1)
Willem Palm tin mes edat ku Francisca Emerentiana, mama di Felixiana Emerentiana. (mira
lista di katibu di Rei den parti 1)
FELISTER:
E promé dos sílabanan FELI nos ta haña den e nòmber FELIXIANA
i e último sílaba STER ta “Ster” ku
ta nifiká strea i ta skibié ku e símbolo X
i e lèter aki nos ta haña tambe den e nòmber FELIXIANA.
Felister lo por a referí tambe na Felix
Curiel ku a yama su barku Maria Luisa.
Matrimonio entre e diferente rasanan.
Despues
ku durante shen aña práktikamente e rasanan no a meskla, e situashon ta kambia
despues di 1791 ora a pasa e katibunan di West Indische
Compagnie pa Gobièrnu i hendenan partikulir
tabata permití pa establesé nan mes na Boneiru.
Algun
matrimonio entre hendenan partikulir i katibu di Rei
na Boneiru:
1848 Martis Trinidad x Anna Theresa Sabel.
1859 Eduard Schermer x
Amalia Emer.
1863 Lucas Pourier x
Mercelina Janga.
Lucas Pourier
tabata un dje yunan di Pierre Pourier
ku a bira tata di famia Pourier na Boneiru.
1867 Christoffel Salsbach x Elisabeth Coffie, un katibu ku tabata traha na Kòrsou i ku na Boneiru
ta bira mama di e famia Salsbach.
1899
Casper Lodewijk Neuman x Louisa Leolyda Janga.
Meskla
entre personanan di orígen europeo i indjan.
Desendientenan
di personanan ku tabata den servisio di WIC, manera Daal, Semeler, Boekhoudt iThode ta kasa ku
muhénan indjan. E matrimonionan aki ta trese un generashon nobo di mestiso den e komunidat boneriano.
Trato di katibunan
na Boneiru.
Si
nos tira un bista riba e situashon di katibunan di WIC den e periodo promé ku
1800 nos ta ripará ku e poblashon boneriano nobo durante tres generashon a
okupá su mes únikamente ku kria di bestia pa su mes konsumo i pa eksportashon pa
Kòrsou pa Gobièrnu den Fòrti.
Areanan kaminda tabatin awa manera Fontein,
Seru Moreno i Dos Pos tabata lugánan apropiá pa
agrikultura i kria di bestia.
Na
aña 1762 tabatin riba e isla aki 250 baka, 1165 kabritu, 465 karné i 350 kabai.
Na
1780 tabatin na Fontein103 baka i na Seru Moreno 634
karné i 830 kabritu.
No
tabatin ningun prueba di krueldat, di maltrato di katibu, ni di ofensa di hende
muhé.
Durante
kasi un siglo a krese un komunidat di tres te kuater generashon.
Despues
di e traspaso na 1791 ta fòrsa e poblashon di katibu pa bai traha den e
saliñanan di salu. E ora ei a bini direpente un fin na nan bida trankil.
Na establesimentunan nobo manera
Guatemala, Mexico i Amboina ta kuminsá ku produkshon
di maishi, cochenille i álue pa eksportashon.
Pa
promé biaha ta konfrontá e poblashon ku trabounan bou di sirkunstansianan
teribel.
Algun
katibu ku a konosé situashon di e katibunan riba plantashinan na Kòrsou a
kuminsá reakshoná.
E
katibu Martis, yu di Catalina
Janga, ku a yega di traha tambe na Kòrsou i na 1834
na Sürnam ta konsiderá komo e luchadó pa abolishon di sklabitut. (mira Bòi Antoin)
Segun
mi por konsider’é mas bien e persona ku a bai kontra introdukshon di un forma
inhumano di sklabitut na Boneiru.


text:
ORANJESTAD: Den cuadro di celebracion di 30 aña di Festival di Buki pa mucha otro siman, directora di Biblioteca Nacional, sra. Astrid Britten y sra. Zetsia Ponson a entrega Minister Endy Croes y coleganan Minister dos buki dedica na e siman aki. Ta trata di e buki Biba Naturalesa y 30 aña di cantica di mucha.
E aña aki tin dos buki: Jair y e buriconan skirbi pa sr. Wouter Goudswaard, ilustrado sr. James Ocalia y traduccion di Hulandes pa Papiamento sra. Lilian Semeleer pa e muchanan di klas 1,2 y 3 di scol basico. E buki titula Gosa den Naturalesa, di e autor sra. Evelien van Dort y ilustra pa sr. Paul Wong ta special pa alumnonan klas 4, 5 y 6 di scol basico.
Specialmente pa e ocasion aki a haci un compilacion di tur e canticanan di Festival di Buki di e ultimo 30 aña. E ilustracionnan colorido ta acentua e temanan di e Festival di Buki pa mucha cu e canticanan di e festival. Gran apertura di Festival di Buki ta tuma luga diabierna 4 di november den Cas di Cultura y ta hiba como tema Biba Natura-Lesa.
Minister Endy Croes ta felicita Biblioteca Nacional Aruba cu lansamento di e bunita bukinan den nos dushi idioma di Papiamento y gradici tur esnan cu a contribui cu e proyecto ta un realidad. Como tambe e mandatario engarga cu Enseñansa a gradici Biblioteca Nacional Aruba pa e bukinan cu a ricibi y a expresa cu ta sostene e festival aki. E ta hopi bon pa nos promove, siña y inspira nos muchanan pa lesa, pasobra door di lesa bo ta crece bo conocemento y esaki ta algo cu nos ta sostene. Stimula nos yiunan pa lesa paso mas bo lesa, mas bo sa, mas bo sa, sabi bo ta!


text:
Relaciona cu inscripcion pa trabou cu Citgo
ORANJESTAD(AAN): Un bes cu a identifica e situacion, inmediatamente Minister Paul Croes a acudi na medionan di comunicacion pa personalmente alerta comunidad di Aruba riba un practica fraudulento caminda ta ofrece hendenan interesa den un trabou cu Citgo, nan registro pa un cupo di trabou, a cambio di un suma di placa.
Minister Croes ta condena categoricamente e acto aki y ta reitera cu e unico Citgo Desk autorisa pa registra potencial trahadonan ta esun cu su Ministerio ta bay cuminsa cune den luna di Maart.
E informacion a yega na oficina di Minister di Asuntonan Social, Hubentud y Labor, drs. Paul Croes cu tin un actonan fraudulento tumando luga na tienda y companianan caminda ta solicita hende pa inscribi pa trabao na refineria Citgo. E personanan inescrupuloso aki ta cobra 250 Florin pa inscripcion di cual 150 ta pa capacitacion, 50 pa chekeo medico y 50 pa gasto administrativo.
“Mester avisa pueblo pa tene cuenta y cu e hechonan aki no tin aprobacion di Gobierno di Aruba,” e Minister di Labor a señala enfaticamente, bisando acerca cu “Si tin subcontractors cu por busca hende pa traha pa nan compania, nan lo ta registra cerca e Citgo Desk cu Gobierno a anuncia y cu pronto lo ser inaugura.”
Source: Dutch Caribbean News Minister Paul Croes ta alerta comunidad riba practica fraudulento


text: No ta internacionalmente so cosnan straño ta pasa pero na Aruba tambe. Un pareha cu no por a warda y contone nan gana di haci sex a dicidi di haci esaki den pleno bista di hende durante di anochi. No ta un pero varios auto a pasa y den pleno aria di turismo na e Highrise area di hotelnan unda tin parada di bus un pareha a dicidi den pleo aire libre kita nan gana y haci nan acto amoroso. Pa hopi di esnan cu a pasa a keda den shock y hasta no por a kere kico nan wowo a mira. Na nos mesa di redacción a yega diferente videonan y potret riba e acto aki cu pa ley no tin mag di haci actonan sexual riba caminda nan publico. Ta miho warda un poco y yega cas pa haci amor cu otro.


text:
Despues ku diputado James Kroon, huntu ku direktor di R&O, Roy Martina a tene un konferensia di prensa den aprel di e aña aki, tur kos a bira ketu. Esei ta kuroiso, spesialmente si tuma na konsiderashon ku e mesun diputado a primintí ku desde e momentu ei, lo a bini ku ‘konferensia di prensa mensual’.
Algu ku, manera asina tantu otro kos, nunka no a materilisá. E echo ku e diputado ta hasi promesa sin kumpli, aparentemente no ta problema pa mayoria miembro di Konsheho Insular, den todo kaso esnan ku ta forma e koalishon di MPB ku UPB.
Tin biaha lo bo haña e impreshon ku komunikashon lo mester ta algu masha karu mes, i ku ta pesei ta asina pichiri pa kompartí informashon ku e pueblo, ku gobièrnu supuestamente ta ‘sirbi’.
Un bon ehèmpel ta e situashon ku e rotònde frakasá na Kaya Amsterdam. Último dianan por a nota ku tin trabou ta tumando lugá riba e kaminda aki, pero niun hende sa kiko ta e plan awor. Kaminda a sugerí ku lo bai konstruí un rotònde kompletamente nobo, segun un artíkulo den e matutino hulandes, Antilliaans Dagblad, ta preparando pa konstruí un krusada normal bèk entre Kaya Amsterdam i Kaminda Djabou. Kos ku niun hende no sa!
‘Supuestamente temporal’, pero e mesun Roy Martina lo a bisa e kortant ku e solushon temporal lo por keda asina pa vários aña.
Un otro ehèmpel kaminda gobièrnu nunka a tuma e molèster di komuniká ta e krusada di Kaya Grandi i Kaya Carlos Nicolaas, nèt dilanti kaminda tabata tin e edifisio di IMPO. Pa kasi un aña kaba, un parti di e kaminda aki a keda kla, mientras ku otro parti a keda un kaminda di tera ku dos blòki ku ta blokia e entrada.
Ta di komprondé ku e gobièrnu aktual no por wòrdu tené responsabel su só pa e situashon deplorabel di nos kareteranan. Esaki ta un produkto di hopi aña di neglisiensia i -primeramente- falta di sèn. Pero kiko ta pone ku e gobièrnu no por bin dilanti i splika, riba un base regular, kiko ta stroba e progreso den e plan di drechamentu di kaminda, kiko ta pasando na un sitio partikular, i/òf dikon un plan eksistente a kambia i kiko ta bin na su lugá.
Despues di e bishita di sekretario di Estado Raymond Knops i Minister Cora Van Nieuwenhuizen, den e simannan ku a pasa, mester konstatá ku ta di gobièrnu insular mes nos ta dependé pa drecha kaminda. Ojalá e gobièrnu aki por kuminsá kumpli por lo ménos ku su promesa di ta un tiki mas transparente i un tiki mas komunikativo. Te asina leu -aunke esaki no ta konta den mesun grado pa tur diputado den e kolegio ehekutivo- ta un berguensa total!


text:
E cantidad di pashent cu tin interna awo den Hospital a pone cu desde siman pasa a escala. Hospital su departamento B-3, conoci mane departamento di Covid-19, ta completamente yen cu pashentnan y e edadnan ta varia entre 42 pa 85 aña.
Tambe riba B3 a habri un departamento mas di cuido intensivo. Y ta parti di B4 a habri tambe pa pashent cu Covid-19. Dr. Selene Kock, specialista di pulmon, a duna di conoce cu awo hospital tin dos departamento di ICU.
E ICU cu tur hende ya conoce cu ta situa den e edificio existente tin diesdos cama y aki no tin solamente pashentnan di Covid-19, pero tambe otro pashent. Akinan e pashentnan ta riba mashin di ventalicacion mecanico.
E pashentnan cu ta den e ICU riba B-3 na e momentonan aki ta solamente esnan cu Covid-19 cu ta riba ‘opti flow’, esta un sistema automatico pa yuda pashentnan cu halamento di rosea.
Desde maart hospital a bin cu e regla cu si un persona tin COVID-19, e no por ricibi bishita y e regla aki ainda ta na vigor. Claro tin casonan cu ta haci excepcion pero esaki ta den consulta cu dokter of hefe di departamento.
Na momento cu e pashent ta interna den un di e pisonan di COVID-19, e internista, specialista di pulmon of zaalarts ta haci nan maximo esfuerso pa duna un update tur dia, locual no ta posibel tur ora.
Den cuadro di esaki ta pidi cooperacion di famia y/of amistad mirando cu awo e piso tin mas di 20 pashent cu Covid-19. E nursenan mester bisti completo, esta bril, mask, paña, headpiece y handschoen, pa atende e pashent.
Si henter dia famia of conoci ta keda yama pa informacion, e nurse cada bes tin cu sali di camber, kita tur paña di proteccion pa atende e yamada y esey ta kita tempo cu nan tin cu dedica na cuida e pashent.
P’esey hospital ta pidi cada famia pa apunta un persona di contacto cu na su turno ta yama B3 un bes pa dia pa un ‘update’. Si e nurse ta atendiendo un pashent e lo debolbe e yamada.
E persona di contacto, despues di a ricibi e ‘update’ ta informa e famia completo. Y asina tur hende ta contribui na cuido di e pashentnan. Cada pashent ta rekeri hopi atencion di e nurse y dokternan y pues cada yamada ta kita atencion di e cuido.
Tambe ta pidi pa no trece cuminda of bebida di afo. Dr. Kock a splica cu esaki ta pa motibo cu pashentnan cu Covid-19 ta haya un remedi cu ta subi nan sucu. Y por imagina si trece algo dushi pa nan, juice of cuminda cu no ta saludabel, ta perhudica recuperacion di e pashent.
Por ultimo dr. Kock ta urgi tur hende cu ta sinti un of otro sintoma pa tuma contacto cu bo dokter di cas. A ripara cu den e di tres ola aki hopi pashent no ta bay test y ta pone cu ta contagia mas famia y coleganan.
Y pa ora e pashent yega departamento di emergencia e ta asina malo cu tin cu interne dibiaha den ICU. P’esey ta pidi pa haci test, keda den cuarentena, haci uzo di tapaboca y por fabor mantene na e distancia social di 1.5 meter.


text:
Renze a start awe na Puerto Velero
Un calor inmenso a azota e cuidad di Barranquilla
Triathlon su turno a yega awe y Renze Postma tabata cla pa competi na Puerto Velero den e Weganan Centroamericano y del Caribe Barranquilla 2018.
E actividad a inicia pa 11’or di mainta den un calor inmenso cu a azota e ciudad di Barranquilla durante henter dia. E prome parti di e competencia tabata landramento cu ta un distancia di 1.5 km. Despues a continua cu e parti di bicicleta cu mester a hasi tres buelta di 13.3 km den e seronan di Puerto Velero y como tambe un parti riba e caminda grandi cu ta dividi e ciudadnan di Barranquilla cu Cartagena. E ultimo parti di e careda ta e coremento cu tabata 4 buelta di 2.5 km.
Renze a completa e ruta cu un tempo di 2:11.37 y ta keda posiciona na di 17 lugar. Mester bisa cu e calor a hasi cu varios di e atleta nan mester a wordo atendi pa paramediconan presente na momento cu nan yega e meta final.


text:
Sage
Calviany ta konta nos tokante e blachinan ku el a trese na un di nos workshopnan. “Nos ta usa e blachinan pa sensia. Promé ta tuma un taki, despues nos ta lora e blachinan rònt di dje anto nos ta kimanan den kas pa diferente motibu. Pa protekshon nos ta usa yerba di hole, sentebibu i blachi di laurel. Nos ta usa sage pa limpia kas energétikamente.”
“Mi a bai San Pedro na Bandabou anto riba kaminda pa kas mi a haña sage i sage blanku. Mi a plantanan den mi kurá. Awendia ta basta difísil pa hanja sage na e luganan ku ta bende sensia, tin skarsedat.”
Na Kòrsou, un kas limpi ta bai mas leu ku djis higiene. E ta sirbi tambe pa kita ‘fuku’, un tipo di mala suerte ku ta move dor di airu anto ku por drenta den hendenan su kas. Fuku por pega riba un hende sin un motibu partikular. E por ta tambe e resultado di un persona su mes akshonnan, pensamentunan i palabranan. Un otro hende tambe por mand’é. Pa kita fuku for di den un kas bo mester kima un material natural ku ta hole fuerte anto ku ta produsí hopi huma.


text:
Ku orguyo Tourism Corporation Bonaire (TCB) ta anunsiá su akuerdo di kolaborashon i merkadeo riba término largu ku e artista lokal i e strea internashonal ku ta subiendo Luigino Molina, mihó konosí komo Luis Moka.
Riba djamars 4 di aprel 2022 TCB a firma e akuerdo di kolaborashon ku e artista lokal Luis Moka i mesora a rekonosé tambe komo un Embahador di Boneiru. E akuerdo ku nan a firma ta un kolaborashon duradero riba término largu ku komo meta pa promové nos isla Boneiru pa medio di músika i nos tradishonnan lokal kultural.
Ditektor Miles Mercera di TCB a deklará: ‘Nos ta rekonosé su tremendo talento i personalidat. Personalmente mi ta konsider’é komo un strea hóben i talentoso ku ta subiendo. Mester selebrá e dedikashon i esfuersonan di Luis Moka pa mantené nos tradishonnan lokal bibu pa medio di músika. TCB ta rekonosé su esfuersonan pa kompartí nos patrimonio lokal i nos músika i manera di biba krioyo ku mundu i promov’é esakinan. Na e momentu akí TCB ta trahando riba un proyekto nobo di ‘rebranding’ bou di e título “Reposishonamentu di Boneiru den harmonia ku nos naturalesa i nos hendenan”, kaminda nos músika i tradishonnan kultural ta hunga un ròl klave den nos esfuersonan pa loke ta trata komunikashon.’
Luis Moka a bisa: ‘Mi ta sinti mi honrá i emoshoná i mi ta kla pa sigui promové nos músika, baile i ritmo lokal. Di Rincon pa mundu.’


text:
ULTIMO ORA
BONEIRU
TRUK DI AMSTEL A WORDU HORTA DILANTI HUA HUA BAR REST NA TERA KORA.
Awe tardi algu despues di 4pm a tuma luga un robo di vehikulo dilanti un snek chines na tera kora
E truk di amstel tabata bahando merkansia na e snek ora dado momentu un tipo a bula den e truk y disparse ku esaki.
Mesora a jama polis pa informa nan di e robo di e truk.
Mas laat atardi a bin topa e truk den mondi banda di zozo ranch.
E sen ku tabata tin den e vehikulo dimes nan a bai kune.
Na momentu ku polis a yega na e truk a bin topa tambe ku algun merkansia ku jc herrera ta bende.
Investigashon ta den full swing pa buska e sospechoso(nan) di e akto aki.
Tambe a bai buska grabashon na e snek kaminda a horta e truk pa trata di identifika e sospechoso.
FUENTE: AIMED AYUBI
NOTISIA KU BO POR KONFIA.


text:
Willemstad – Minister Charles Cooper ta duna un atvertensia públiko na tur persona, instansia i/òf kompania ku ta okupá tereno di gobièrnu ilegal, ku ta konstruí sin e pèrmitnan nesesario, ku ta dùmp sushi riba tereno públiko, i/òf ta koba greis sin pèrmit. Huntu ku KPC lo aktua ku man duru kontra esnan ku ta hasi nan mes kulpabel na e aktonan aki.
Minister Charles Cooper for di un inisio komo Minister di Tráfiko, Transporte i Planifikashon Urbano a duna di konosé ku e ta bai aktuá i para aktonan ilegal na Kòrsou. Su ministerio a traha riba un tim pa atendé ku e problemátika aki, i Konseho di Minister a bai di akuerdo ku e proposishon di Minister Cooper. E tim aki lo aktuá kontra tur ku ta hasi nan mes kulpabel di uso tereno di gobièrnu ilegalmente, tira sushi pa loko kaminda no ta pèrmití pa tira sushi, traha òf adaptá edifisio/kas sin pèrmit di ROP, koba i hòrta greis for di tereno públiko sin pèrmit, etc.
Meta di tur esaki ta entre otro pa trese orden bèk na Kòrsou, i tambe pa asina yega na duna esnan ku tin años ta warda riba un tereno di forma legal, un espasio pa nan tambe por traha nan bibienda.
A bin ta tuma nota di situashonnan di dùmpmentu di sushi na vários kaminda, manera entre otro den área di Sint Joris (Dam Pretu). Minister Cooper huntu ku KPC ta atvertí esnan ku ta hasi nan mes kulpabel pa nan para ku e aktonan aki mesora.
Tambe ta hasi un apelashon na komunidat den su totalidat pa mèldu na momentu ku tuma nota di dùmpmentu di sushi ilegal. Por yama ofisina di VVRP na 465-1477 pa mèldu esaki. Tambe por hasi uso di e portal online klachten.vvrp.cw.
Banda di esaki, ta pidi pueblo tambe pa ta krítiko i puntra esun ku ta bin piki sushi na kas, unda e ta bai dùmp esaki i pa e evitá di dùmp unda ku ta riba nos isla. Tambe ta pidi komunidat pa semper konstruí na òrdu ku tur pèrmit den man. Evitá problema i traha segun regla. Di e forma aki, nos ta yuda tene nos pais ordená.


text:
Kralendijk - Riba konseho di departamento di Salubridat Públiko a pone India riba e lista di paisnan pa kua un obligashon di karentena ta na vigor. Pasaheronan ku durante e 14 dianan promé ku nan yegada na Boneiru tabata na India, ta bai den karentena sentral. ,,Ta un medida di prekoushon. Na e momentu aki nos no sa hopi ainda tokante e variante di India” asina dòkter Marian Luinstra-Passchier a duna di konosé. ,,Nos no sa sigur ainda si e variante di India ta mas kontagioso òf ta hasi hende mas malu ku e otro variantenan.” Hulanda a bini ku un prohibishon di bula pa India i komo prekoushon Boneiru ta tuma e medida èkstra aki di karentena.
Departamento di Salubridat Públiko ta sigui e desaroyonan rònt di e variante di India i e otro variantenan djaserka. ,,Regularmente nos ta manda muestra di nos resultadonan di tèst Hulanda pa mas investigashon. E último simannan kada biaha ta resultá ku pa 100% nos tin e variante britániko di e vírùs di corona. Hendenan por ta trankil ku nos ta vigilá e situashon bon. Nos ta èkstra alerta, tambe pasobra e variante di India a aparesé na Sint Maarten i Aruba i na Hulanda.”


text:
dominique hopman
-
News
Dominique y Aksel ta ricibi nan medaya
Bunita momento ora cu Dominique Hopman y Aksel Samardzic ta ricibi nan medaya di Plata den Mix Doubles aki na…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
News
Plata pa e Duo Mix
Duo Aksel Samardzic y Dominique Hopman a logra medaya di Plata den e Weganan Sur Americano di Playa na Rosario,…Read More »
-
News
Maud y Dominique no ta logra medaya
Duo femenino Maud Celaire y Dominique Hopman no ta logra medaya di Brons y ta keda na di cuater lugar…Read More »
-
Uncategorized
Dia importante pa Aruba
Un dia importante pa Aruba den e deporte di Beach Tennis aki na Rosario Despues di 13 dia di competencia…Read More »
-
News
Duo mix tambe den final
Aksel Samardzic y Dominique Hopman lo ta den e gran final di Mix Duo manjan aki na Rosario. Aksel Samardzic…Read More »
-
News
Duo mix den final di Beach Tennis
Duo Mix di Aksel y Dominique tambe den e gran final aki na Rosario Despues cu merdia Aksel y Sander…Read More »
-
News
Maud cu Dominique a cuminsa na Rosario
Maud cu Dominique a enfrenta e equipo di Venezuela, Vallentina Carrero y Fabiola Beltran. Maud y Dominique a cuminsa aki…Read More »
-
News
Beach tennis ta sigi manjan
Beach tennis ta sigi manjan Manjan lo ta un otro dia di competencia pa e atletanan di Beach Tennis. Aksel…Read More »
-
News
Prome dia di competencia pa Duo Damas
Maud Celaire y Dominique Hopman ta conta di nan prome dia di competencia aki na Rosario. Maud Celaire y Dominique…Read More »


text:
Kralendijk -Último fecha di entrega di e kuenta anual Impuesto riba ganashi 2020 ta 30 di sèptèmber 2021. Debí na e sirkunstanshanan aktual, kousá pa e corona vírùs, ta imaginabel ku empresa i organisashon lo no logra hasi esaki promé ku e fecha aki.
P’esei lo duna posponementu outomátikamente te ku 31 di desèmber 2021. Empresa i organisashon no tin ku hasi nada pa esaki.
Nan no mester lubidá pa entregá e kuenta anual, firmá pa e direktor, atministradó òf apoderado, pa mas tardá dia 31 di desèmber. Asina lo prevení ku Belastingdienst lo imponé un but.
Por dirigí pregunta na balie@belastingdienst-cn.nl òf tel. 715-8585.
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
WILLEMSTAD- 5 novèmber 2014:- Durante un selebrashon festivo Ofisina di Turismo di Kòrsou (CTB) a repartí 226 sertifikado entre e kursistanan ku a finalisá un programa di training intensivo di seguridat. E programa a konsistí di dos trayekto di training unu básiko kual a tuma lugá na sèptèmber i un trayekto avansá kual a tuma lugá 3 ku 4 di novèmber último. Un total di 60 di e kursistanan ku a sigui e promé trayekto a pasa tambe den e di dos trayekto di training. E programa di training a keda duná pa dr. Peter Tarlow ku ta un orador mundialmente konosí i un eksperto riba e impakto di krímen i terorismo riba industria turístiko i sr. Jason Keller ku ta konosí pa su eksperensia riba e tereno di seguridat personal. Durante di e selebrashon a hiba palabra Minister di Desaroyo Ekonómiko, sr. Palm, Presidente di POLITUR, sr. Josefa i dosente di e programa di training dr. Peter Tarlow. E kursistanan a risibí nan sertifikado na man di Minister Palm.
Meta prinsipal di e programa di training ta pa oumentá e nivel di konsiensia tokante medidanan di seguridat i protekshon, alabes perfekshoná e trabounan pa di e forma ei kontribuí na un ambiente mas sigur tantu pa e empleado komo esnan ku ta bishitá nos isla. Ademas di esaki e training a yuda e partisipante pa e ta mihó prepará pa identifiká, enfrentá i respondé riba menasanan direkto i indirekto. Tambe e training a prepará e partisipante pa diserní kada situashon i prevení insidentenan ku por perhudiká bida di e empleado, bida di e bishitante i e imágen di nos industria turístiko den su totalidat. E gruponan ku a partisipá na e promé trayekto di training a konsistí di POLITUR, Kuerpo Polisial Kòrsou, Konsulado Merikano, duana, imigrashon, agentenan di seguridat na aeropuerto, haf, hotèl, playa i tambe diferente personal di seguridat privá ku ta laborá den e arianan turístiko. Na e training avansá a partisipá: imigrashon, Kuerpo Polisial Kòrsou, POLITUR, personal di CPA i CAP.
E promé trayekto a konsistí di diferente tópiko manera entre otro: (1) seguridat di turismo i servisio na kliente, (2) seguridat di turismo i diferente kultura, (3) seguridat di turismo i e industria turístiko, (4) turismo i terorismo, (5) turismo i desaroyo di komunidat i (6) komportashon di e bishitante. Durante di e training avansá a konsentrá riba: (1) e arte pa skucha ku atenshon pues trata na konsentrá riba loke e turista ta bisa, (2) e body language di e personal di seguridat, e importansia di kontakto ku wowo, mustra atenshon i empatia ora ta trata ku e turista, (3) problemanan ku por afektá seguridat di e turista i (4) importansia di un bon relashon entre polis, sektor di seguridat i sektor di turismo. E promé trayekto a konsistí di un parti teorétiko i práktiko, e di dos trayekto a konsistí di un parti teorétiko so.
Durante di e selebrashon a hasi uso tambe di e oportunidat pa duna rekonosementu na 2 agente di POLITUR, sr. Nelson Janzen i sr. Milangelo Leito komo muestra di apresio pa nan asistensia ekstraordinario na algun turista Brazilero ku a pèrdè nan pertinensianan ku a keda hòrtá. Minister Palm a hasi entrega di un award di “Dushi Hende” na e dos agentenan.
CTB ta gradisí Curaçao Ports Authority, Curaçao Airport Holding i Curaçao Airport Partners pa nan kontribushon na realisashon di e promé trayekto di training. E programa di training di seguridat aki a yuda ekipá empleadonan ku e hèrmèntnan nesesario pa atendé insidentenan ku por tin influensha direkto riba nos industria turístiko.


text:
28 Oct Curoil ta sera akuerdo di finansiamentu ku CIBC FirstCaribbean komo finansiadó mayó
Maduro & Curiel’s Bank a fungi komo ko-finansiadó
Djamars último, Curoil a sera un akuerdo di finansiamentu importante ku CIBC FirstCaribbean i Maduro & Curiel’s Bank. CIBC FirstCaribbean ta e finansiadó mayo i Maduro & Curiel’s bank a fungi komo ko-finansiadó. Ku e akuerdo krusial aki, Curoil ta fortifiká su posishon finansiero di forma ku por akapará prinsipalmente e impakto di Covid-19 riba e kompania. E finansiamentu aki ta kontribuí na realisashon di Curoil su vishon pa ekspandé su merkado den Karibe i pa sigui kumpli ku su tarea pa garantisá suministro pa nos merkadonan lokal i internashonal. Curoil ta gradesido pa e konfiansa ku CIBC FirstCaribbean i Maduro & Curiel’s Bank a depositá den nos kompania.


text:
Trahamento di lista tin su retonan y den caso di partido AVP esaki no tabata diferente segun lider di e partido, Mike Eman a declara despues di a entrega e lista di candidatonan cu cual AVP lo participa den eleccion di dia 25 di Juni proximo.
“E lista di AVP tambe tabatin su retonan caminda e logro mas grandi tabata cu AVP a logra di atrae un cantidad hopi grandi di profesionalnan, economistanan, educadonan, hendenan cu conocemento di relacionnan den Reino, profesornan, personanan cu capacidad riba tereno di finansa, tereno social y loke sigur tambe ta hopi importante, ta e tereno di labor y tereno di comercio.”
Pues un lista balansa, cu profesionalnan kendenan por bay atende cu rescate di pais Aruba, pesey nos a yama e lista aki e team di rescate, e partido cu tin e tarea grandi pa tur e situacion complica cu Aruba ta bibando na e momentonan aki di pobresa, miseria, perdida di poder di compra, hopi inseguridad y incertidumbre.
Nos por a mira hopi depresion den depresion den e pais aki, Aruba ta anhela un perspectiva nobo, Aruba kier mira portanan cuminsa habri atrobe pa un desaroyo sano den e pais aki. Aruba a sufri ultimo cuater aña na hopi medida, na falta di interes pa esunnan di menos recurso den e pais, falta di vision pa por a prospera economia di e pais, un gobierno di conflicto continuo cu tur gremio na Aruba.
Den enseñansa esaki a resalta pero den economia el a resalta cu no tabatin ningun tipo di dialogo caminda no a sinta na mes cu esunnan cu ta biba e dolornan di tur dia, sea cu ta e trahadonan cu perdida di nan poder di compra, miles di desempleado of comercio cu a perde grandemento durante di ultimo añanan, medidanan cu gobierno a introduci pero tambe despues cu a bin covid riba dje, hayando Aruba na un momento hopi vulnerabel.
No tabatin preparacion, no tabatin un economia creciente cu tabata den recession y esey ta haci cu e team di rescate cu AVP a forma di tur e profesionalnan cu nos tin riba lista, caminda si mira riba e lista caminda por mira e experencia cu tin, candidatonan cu tabata minister, kendenan sa kico ta goberna, parlamentarionan cu experiencia, kendenana dirigi hopi comisionnan di Palamento pero na mes momento por mira tambe hopi cara nobo.
Por mira caranan cu a crece den politica manera Gerlien Croes kende a crece grandemente cu bon aceptacion den pueblo, canando cumi pa entrega lista, cu mensahe pa nos hobennan cu si nos pone nos mente y curason na algo, traha cu dedicacion, nos ta cuminsa un caminda y nos lo crece y crece, manera Gerlien awe candidato number cuater riba lista di AVP, e partido mas grandi di Aruba.
Por mira un professor Ryacon do Santos de Nacimento, un persona cu ta conoci den Reino como un di e miho specialistanan den e relacion den Reino na e momentonan aki, caminda antes nos tabatin Mito Croes y awe nos tin Rycon do Santos de nacimento.
Tin tambe e personahe importante riba tereno di salubridad cu AVP a atrae den persona di Selene Kock, un professor den medicina kende a biba covid, kende a mira pashentnan sufri pa falta di vacuna, falta di informacion na tempo, caminda nan por a keda sin drenta hospital si no tabata pa falta di un maneho hopi mas coherente riba e tereno di covid.
Awe AVP tin den persona di e specialista di pulmon cu mas a para na cama di hendenan malo, kende a yuda hopi hende y kende tin e vision tambe pa nos bay recupera salubridad publico na Aruba.
Por a mira con pueblo a sufri cu e maneho di salubridad, con gobierno a dicidi di corta den servicio di dokternan, con gobierno a kita salario di dokternan y con gobierno a kita remedi, ta mas cu claro cu Aruba tin mester di hendenan su sa di salubridad publico y partido AVP a pone e hendenan aki riba su lista pa proximo eleccion,” lider di partido Mike Eman a declara.


text:
BISHITANTE KU TA TÈST POSITIVO PA COVID-19
Si bo ta di bishita na Kòrsou i bo tèst positivo pa COVID-19, sea na yega òf durante bo estadia, bo ta obligá di keda den isolashon pa mínimo 5 dia te ku un máksimo di 10 dia. Bo mester pasa sigur 24 ora sin ningun síntoma, promé ku bo sali for di isolashon.
E isolashon por tuma lugá na bo akomodashon, ku medidanan di protekshon i higiena nesesario. Ta importante pa bo informá personal di bo akomodashon òf kaminda bo ta hospedá, di moda ku nan tambe por tuma medidanan nesesario pa protekshon di nan personal i tambe otro bishitantenan.
Si bo tin síntoma di COVID-19 durante bo bishita na Kòrsou, bo por hasi un ‘zelftest’ pero fabor tuma kontakto ku un dòkter di kas si bo síntomanan bira grave. Na resepshon di bo hotèl òf bo serka e persona di kontakto di bo akomodashon, bo por risibí informashon kua dòkter por yama.
Isolashon ta nifiká:
- Keda kas/na e lokalidat kaminda ta keda
- Evitá kontakto físiko ku otronan
- No por risibí bishita
- No por bai trabou, skol, tienda, botika ètsetera
- Un famia òf amistat mester hasi kompra p’abo i laga esaki riba bo balkon
Kiko si por?
- Sinta den balkon òf kana den kurá bo so
- Traha òf sigui lèsnan di skol online for di kas/na e lokalidat kaminda ta keda
- Keda den kontakto ku sernan kerí via telefòn òf yamada ku video
Si bo ta sinti bo kurpa malu òf bo tin mester di remedi, tuma kontakto telefóniko ku un dòkter di kas òf pidi asistensia di bo akomodashon.
UZO DI DCC (QR CODE)
E prueba di bakunashon digital (DCC) ta un dokumento digital ku ta indiká si un hende ta bakuná kontra COVID-19. Bo por apliká pa e DCC di Kòrsou na momentu ku bo a risibí tur dos bakuna na Kòrsou i ta kompletamente bakuná, pues 2 siman despues di a risibí bo di dos bakuna. Solamente personanan ku a bakuná lokal por apliká pa e DCC QR Code di Kòrsou.
Kòrsou su DCC ta konosí i aseptá den Reino Hulandes i Union Oropeo tambe. E DCC ta trahá den forma di un ‘QR Code’ ku ta únikamente diseñá pa kada persona. Por uza e ‘QR Code’ lokalmente na momentu ku kier partisipá na un aktividat di riesgo haltu òf na momentu ku ta biaha pa paisnan den Reino Hulandes i demas paisnan den Union Oropeo. Promé bo biaha, chèk riba e wèpsait https://reopen.europa.eu/en si bo por usa e DCC di Kòrsou na e destinashon ku bo ta bai. Bo por usa e DCC QR Code di Oropa tambe pa bishitá eventonan na e destinashon ku bo ta bai. Bo mester kumpli ku e reglanan lokal pa esaki.
Ta obligatorio pa hasi uso di e ‘QR Code’ na momentu ku ta partisipá na eventonan di riesgo haltu. Na entrada di e evento ta registrá kada persona dor di ‘scan’ e ‘QR Code’ huntu ku un identifikashon bálido.
Por apliká pa e DCC di Kòrsou via www.curacaohealthapp.com.
OFISINA DI TURISMO DI KÒRSOU
Tur fasilidatnan turístiko na Kòrsou ta sigui e instrukshonnan di “A Dushi Stay, the Healthy Way’ pa garantisá siguridat di tur bishitante i personanan ku ta laborá den e sektor, mientras ta lagabo sintibo bon biní den un atmosfera relahá i protehá.
Por fabor bishitá www.curacao.com pa tur otro informashon relevante pa bo estadia na Kòrsou.


text:
ORANJESTAD, Aruba – 6 Juli 2020
Pa mas cu 3 luna largo Gobierno di Aruba y DVG a informa y educa comunidad henter encuanto e medidanan di proteccion pa preveni contra e virus di Covid-19. E medidanan ta ensera entro otro; mantencion di distancia di 1.5 meter for di otro persona, labamento di man frecuentemente cu awa y habon, evita aglomeracion di hende y si bo ta malo cu sintoma keda cas y tuma contacto cu bo dr di cas.
Pa cumpli cu e medidanan aki DVG a traha diferente protocol pa diferente sector, pa asina yuda haci e medidanan di prevencion mas comprendibel, practico y visibel. E protocolnan ta regla cu na entrada di cada localidad of establecimento mester tin handsanitizer accesibel pa e cliente, e establecimento mester tin señalnan di indicacion den forma di linea/ flecha riba vloer of borchinan pa regula e distanciamento entre clientenan. DVG ta urgi tur establecimento, localidad, organisacion y sector pa repasa un biaha mas e protocol cu ta conta pa nan y controla boso espacio si boso ta cumpliendo cu e medidanan y si tur material di indicacion tey y ta visibel ainda. Si esaki no ta e caso, mester renoba esakinan y percura pa cumpli cu reglanan di e protocol.
Awor cu Aruba ta habriendo su frontera gradualmente pa turista, ta hopi importante pa nos como comunidad cuminsa aplica loke nos a siña. E periodo di test a pasa y awor a yega e Realidad Nobo pa aplica e Normal Nobo. E normal unda cada uno di nos como individuo ta responsabel pa aplica e medidanan di proteccion si nos kier proteha nos mes y nos famia di Covid-19. Cu habrimento di nos frontera, gobierno a percura pa un bon systema di screening y conrtrol na nos Aeropuerto, sinembargo apesar di e control aki nos mester ta conciente cu un mimimo di casonan por logra pasa toch. Esaki pa motibo cu tin un periodo di incubacion di 2 siman cual ta haci cu un persona no tin suficiente virus ainda ta dificil pa e wordo detecta y test positivo. Pesey e reglanan di comportacion y medidanan di proteccion tey.
Nos suplica ta na comunidad completo, si bo ta aplicando e medidanan di proteccion, SIGUI haci esaki cu discplina. Na esnan cu e ultimo tempo a descuida y no ta aplicando esakinan mas, e momento a yega pa cuminsa aplica esakinan atrobe.


text:
ORANJESTAD, Aruba – 27 di November 2019: Un CAO cu pa e trahado di Hospital, LABHOH, Bloedbank y Respaldo ta inclui adelanto den nan sistema di pensioen y mas cu tur cos, un seguro special cu si nan bira malo y no por traha mas, cu nan lo sigui cobra un suma te ora nan yega edad di pensioen. Den e CAO aki a regla varios beneficio secundario pa e trahadonan. Separa di tur cos, na mita di luna di januari proximo, tur trahado ta ricibi un asina yama “signing bonus” di 150 florin.
Esaki tabata un momento hopi importante despues di un proceso di 20 luna largo, cu ayudo y sosten di Mediador di Gobierno, a logra firma un contracto colectivo di trabou (CAO) pa un periodo di 3 aña largo, cu ta aplicabel pa varios instancia den cuido.
A firma e CAO den presencia di Director di Cuido di Hospital, sr. Ezzard Cilié, Presidente di ABV, sra. Gina Maduro, Director di Respaldo, Dr. Van Gaalen y Mediador di Gobierno, Anselmo Pontilius. E CAO aki ta vigente pe añanan 2019 te cu 2021 y e tin hopi beneficio pa empleadonan di Hospital, LABHOH, Bloedbank y Fundacion Respaldo.
E protocol di 2019-2021 tin diferente punto cardinal p’e clase trahado, pues tur empleado a bay cu stapnan grandi dilanti. Algun beneficio ta:
- Pensioen; Semper e deseo tabata pa hisa e prima di pensioen tanto pa dunado di trabou como pa e trahado. Entrante 1 di Januari 2020 e dunado di trabou ta hisa su parti di 9% pa 9.25%. E clase trahado ta hisa di dje di 2.5% pa 4%. Pa 1 di Januari 2021 Hospital ta hise na 9.50%,y pa 1 di Januari 2022 esaki ta yega na 10% y esun di empleado ta yega 5%. Pues na 2022 ta alcansa un total di 15%.
- Kerstbonus cu tabata 780 florin lo aumenta e aña aki ainda na 900 florin. Na 2020 esaki lo bira 1000 florin y pa 2021 esaki ta bira 1100 florin (di cual 900 florin ta garantisa y 200 ta mara na prestacion);
- AO Verzekering: Na es momento aki ora un trahado tin tres aña AO y e wordo medisch afgekeurd e tin cu sigui e caminda pa pidi ontbinding. E trahado ta haya un afkoopregeling basa riba su añanan di trabao. Cu e AO-regeling e trahado por haya un uitkering te ora e yega edad di pensioen. Esaki ta un beneficio importante pasobra hopi compania no tin’e y specialmente den sector di cuido.
- Entrante 1 di januari e vrijstellingsregeling di traha warda (23.00-07.00) lo ser cancela. E trahadonan cu tin e areglo aki caba ta mantene esaki te cu cierto condicionnan. Trahadonan cu awor tin 60 aña bay ariba lo mantene vrijstelling van nachtdienst.
- “Signing bonus”di 150 florin lo wordo paga na tur empleado na januari 2020 mirando cu a tarda basta luna pa yega na un CAO nobo;
- Pa loke ta Indexering a bay di acuerdo pa sinta na mesa tocante e tema aki na 2020 na unda lo tene cuenta cu locual ambtenaren ta haya. Teniendo en cuenta espacion financiero.
No tabata facil pa a por a yega na e CAO na unda tur partido envolvi y mas improtante e empleadonan di tur e instancianan concerni por ta contento. Hunta di Directiva di Hospital a gradici Vakbond ABV pa e tremendo colaboracion y no por keda sin menciona e comision di negocacionan di Hospital y Respaldo cu a hasi un tremendo trabou.